Forums taċ-Ċittadini: in-nies isemmgħu leħinhom dwar il-ġejjieni ta' l-UE

Futur ta' l-Ewropa/Integrazzjoni Ewropea

Forums taċ-Ċittadini: Ħafna nies jixtiequ jgħidu tagħhom

Wara l-"Le" ta' Franza u l-Olanda fil-votazzjoni għall-Kostituzzjoni ta' l-UE, kien hemm sejħa għal "perjodu ta' riflessjoni" li matulu l-pubbliku u l-mexxejja politiċi jkunu jistgħu jisimgħu lil xulxin u jitħaddtu flimkien dwar id-direzzjoni futura ta' l-Unjoni Ewropea.

Bħala parti minn dan il-proċess, il-Parlament Ewropew nieda serje ta' "Forums taċ-Ċittadini" madwar l-Ewropa li fihom l-MPE jiltaqgħu wiċċ imb'wiċċ mall-pubbliku biex jiddiskutu kwistjonijiet li jolqtu lill-poplu mill-qrib.

F'Settembru ser jibda rawnd ġdida wara s-suċċess ta' dawk li saru fir-rebbiegħa.

L-idea ta' forums taċ-ċittadini hi li jippermettu lill-pubbliku u lir-rappreżentanti eletti tagħhom (fuq livell lokali, nazzjonali u Ewropew) biex jiltaqgħu flimkien u jiddiskutu kwistjonijiet lokali – u jpoġġuhom f'kuntest Ewropew aktar wiesa'.

Dan jipprovdi opportunità tajba biex in-nies isemmgħu leħinhom dwar dak li jistennew mill-Unjoni Ewropea.

F'Settembru u Ottubru ser ikun hemm 9 forums taċ-ċittadini madwar l-Unjoni Ewropea organizzati mill-Uffiċċji ta' Informazzjoni lokali tal-Parlament Ewropew.

Ir-Repubblika Ċeka:

Is-suġġetti ewlenin, li jagħtu każ ta' l-affarijiet li huma ta' tħassib għan-nies fir-reġjun, ser ikunu: il-kontrolli mal-fruntjieri Schengen, l-unjoni monetarja, il-kooperazzjoni transkonfinali, il-mobilità ta' l-istudenti u l-ħaddiema u miżuri soċjali għal persuni b'diżabilità u anzjani.

Milan: Is-suġġett ewlieni matul l-avveniment ta' ser jikkonsisti f'diskussjoni tal-mistoqsija: "X'ser jiġri wara l-perjodu ta' riflessjoni?" 07/10/2006

Lyon: Id-dibattiti ser iffukaw fuq tħassib lokali u ser iħarsu lejn ir-rizultati tal-forum preċedenti taċ-ċittadini li sar fi Franza aktar kmieni fis-sena.

Ser jiġi organizzat "forum elettroniku taċ-ċittadini" mqassam fuq tlett ijiem, li matulu l-MPE u ċ-ċittadini ser ikollhom diskussjoni fuq l-internet.

Il-forum elettroniku ser jiffoka fuq il-Mudell Soċjali Ewropew, u ser jindirizza suġġetti speċjali li huma ta' interess prinċipali għall-istudenti; bħall-impjieg u l-mobilità ta' l-istudenti u l-ħaddiema.

Nova Gorica/Gorizia: F'Nova Gorica/Gorizia l-emfasi ser tkun fuq l-"Ewro" u ż-żona Schengen.

Dan huwa partikolarment relevanti billi din iż-żona kienet ġiet maqsuma bejn il-Jugożlavja u l-Italja wara t-Tieni Gwerra Dinjija.

Faro (Algarve): Avveniment ta' Forum taċ-Ċittadini ġiet skedat għal xi żmien f'Ottubru.

Id-data u s-suġġetti li ser jiġu diskussi ser jiġu mħabbra aktar tard.

Żur il-link għall-Uffiċċju ta' Informazzjoni lokali tiegħek hawn isfel għal aktar dettalji.

20060918STO10755 Uffiċċji ta' Informazzjoni tal-Parlament qrib tiegħek


Borrell iwiegħed "impenn sod" lil-Libanu

Relazzjonijiet esterni

Il-Pres.

Borrell jara l-ħsara li saret f'Bejrut b'għajnejh

Waqt żjara ta' jumejn fil-Libanu, Josep Borrell, President tal-Parlament Ewropew, saħaq dwar l-impenn tal-Parlament lejn "paċi sostenibbli" fir-reġjun.

Kellu taħdidiet mal-Prim Ministru Libaniż Fouad Siniora, ma' l-aġent Ministru għall-Affarijiet Barranin Tarek Mitri u ma' MP ewlenin.

Żar ukoll inħawi ta' Bejrut li ġew milquta matul il-kunflitt reċenti ma' l-Iżrael.

Qabel telaq, huwa stieden uffiċjalment lis-Sur Siniora fi Strasbourg fis-27 ta' Settembru biex jiltaqa' mal-MPE u l-mexxejja tal-gruppi politiċi tal-Parlament.

Is-Sur Borrell qal illi l-istedina turi "l-impenn sod" tal-Parlament biex "jistimola l-azzjonijiet ta' l-UE" fil-Libanu.

Huwa kompla jgħid illi l-"Ewropa għandha dmir li żżomm viżjoni għall-ġejjieni tal-Lebanon".

Iż-żjara ta' l-14-15 ta' Settembru ħabtet mal-wasla ta' madwar 500 truppi minn Spanja bħala parti tal-kontribuzzjoni ta' l-UE għall-Forza Interim tal-Ġnus Magħquda Uniti fil-Libanu (UNIFIL).

Għalhekk issa b'kollox hemm forza ta' madwar 4,600 u għandhom jaslu aktar truppi minn pajjiżi Ewropej oħrajn.

Il-forza ser tgħin bl-implimentazzjoni tar-Riżoluzzjoni 1701, li għaddiet b'mod unanimu mill-Kunsill tas-Sigurtà tal-Gnus Magħquda u li hija mmirata biex ittemm il-kunflitt bejn l-Iżrael u l-Ħezbollah fil-Libanu.

Din issejjaħ lill-armata Libaniża biex tippożizzjona ruħha fil-parti t'isfel tal-pajjiżi u għal "irtirar immedjat" tal-forzi Iżraeliti mil-Libanu.

Wara li wiegħed l-appoġġ tiegħu għall-operazzjoni tal-Ġnus Magħquda, il-President Borrell qal illi l-objettivi tal-preżenza militari Ewropea kienu li "tikkollabora ma' l-armata Libaniża…u tiggarantixxi s-sovranità sħiħa ta' l-istituzzjonijiet Libaniżi fit-territorju Libaniż."

Iż-żjara saret f'waqtha billi ġimgħatejn ilu biss fil-ftuħ tas-sessjoni plenarja ta' Settembru, is-Sur Borrell fakkar lill-MPE illi l-Parlament kien l-ewwel istituzzjoni matul il-gwerra li sejħet għal waqfien fil-ġlied immedjat.

Dik l-istqarrija ta' l-20 ta' Lulju kienet saħqet ukoll dwar il-ħtieġa għal parteċipazzjoni b'saħħitha Ewropea fi ħdan l-UNIFIL.

Din kienet ġiet appoġġata b'riżoluzzjoni parlamentari tas-7 ta' Settembru li sejħet għal riżoluzzjoni komprensiva fir-reġjun u li stqarret illi m'hemm ebda "soluzzjoni militari" għall-problemi tal-Lvant Nofsani.

Ir-riżoluzzjoni talbet ukoll għajnuna immedjata għall-gvern Libaniż biex tgħin bl-isforzi ta' bini mill-ġdid.

S'issa l-UE kkontribwiet €107 mijun bħala għajnuna – mingħajr ma wieħed jinkludi d-donazzjonijiet individwali mill-Istati Membri.

L-għajnuna għandha tgħin fi sforz kbir ta' bini mill-ġdid li huwa meħtieġ wara l-kunflitt.

Ikklikkja l-link hawn isfel biex tara filmat taż-żjara tal-President Borrell.

20060919STO10783 Il-President Borrell fil-Lebanon Riżoluzzjoni dwar il-Lvant Nofsani Ġnus Magħquda (UNIFIL) Riżoluzzjoni 1701 Borrell fil-Libanu (7MB)


Tonn tal-pinna blu – domanda kbira għalih u mhedded: MPE jiddiskutu kif isalvawh

Il-kummerċ tat-tonn – sushi sostenibbli?

Jista' jkun li l-popolazzjoni tat-tonn tal-pinna blu fil-Mediterran qiegħda tintemm – dan kien il-messsaġġ li ħareġ minn seduta li saret dan l-aħħar mill-Kumitat għas-Sajd tal-Parlament.

Il-ħut, sors ta' ikel u kummerċ minn żminijiet ir-Rumani, issa huwa mhedded b'sajd żejjed u b'domanda dejjem ikbar mis-suq Ġappuniż tas-sushi li jħallas tajjeb.

Il-qabdiet annwali issa laħqu l-50,000 tunnellata, id-doppju tal-livell sostenibbli.

L-esperti tas-sajd, l-ambjentalisti u l-figuri ta' l-industrija kollha jaqblu li hemm bżonn li tittieħed azzjoni għall-protezzjoni tal-ħuta.

Is-suq jista' jkun fil-Ġappun, iżda d-dgħajjes Franċiżi, Taljani u Spanjoli jaqbdu nofs it-tonn kollu tad-dinja kull sena.

Hemm żewġ popolazzjonijiet ewlenin tal-ħuta – tal-punent u ta' l-Atlantiku tal-Lvant.

Madwar 80% ta' din ta' l-aħħar tinsab fil-Mediterran.

Is-sajd żejjed mill-flotta tas-sajd, bastimenti li jużaw bnadar ta' konvenjenza u issa l-" farming " tat-tonn kollha qegħdin jheddu t-tonn fraġli tal-pinna blu.

It-tkabbir tal-ħut permezz tal-" fish-farming " jippermetti li l-ħut jinqabad u mbagħad jissemmen fil- fish-farms sabiex jinbigħ bi prezzijiet ogħla.

Is-seduta ġiet mgħarrfa li din il-prattika hija waħda ġdida, li ftit li xejn hemm regolamenti fuqha u li qiegħda tikber b'pass mgħaġġel: Fl-1997, kien hemm biss 200 tunnellata ta' tonn li kien qed jiġi farmed ; sa l-2005 dan l-ammont żdied għal 25,000 tunnellata.

Li joħroġ ċar huwa li l-livelli tas-sajd huma ferm ogħla mill-kwota legali allokata mill-Kummissjoni Internazzjoni għall-Konservazzjoni tat-Tonn ta' l-Atlantiku (ICCAT).

X'tista' tagħmel l-UE dwar dan?

Fil-preżent, il-flotta ta' l-Unjoni Ewropea hija allokata 57% tal-qabda totali permessa tat-tonn tal-pinna blu u 60% tal-kapaċità tal- farming .

Ħafna mill-flotta Franċiża (l-akbar waħda fil-Mediterran) ilha 10 snin tiġi modernizzata bis-sussidji ta' l-UE, u għalhekk huwa ċar li l-Unjoni għandha rwol.

Fis-seduta, Sergi Tudela tal- World Wildlife Fund ikkritika lill-UE talli poġġiet l-interessi ta' l-industrija tas-sajd qabel dawk tal-konservazzjoni.

Preżenti kien hemm wkoll rappreżentant tal-Kummissjoni Ewropea – li tamministra l-Politika Komuni tas-Sajd ta' l-UE.

Ammettew li "ristrutturar ta' l-industrija huwa inevitabbli".

Matul is-seduta, bosta MPE ippreżentaw miżuri għall-protezzjoni tal-popolazzjoni tat-tonn tal-pinna blu.

Il-Konservattiv Brittanniku (PPE-DE) Struan Stevenson qal li "l-kriżi hija waħda apparenti" u talab li jingħalqu ż-żoni fejn ibidu l-ħut.

Il-membru Liberali (ALDE) Elspeth Attwooll tkellmet favur il-ħolqien ta' Kunsill Konsultattiv Reġjonali għall-Mediterran sabiex jistabbilixxi r-regoli fuq il-livelli tas-sajd.

Għall-Ħodor, il-Franċiża Marie-Hélène Aubert talbet lill-Istati Membri ta' l-UE jassumu r-responsabbiltà u jużaw il-fondi ta' l-UE sabiex jitnaqqas is-sajd żejjed.

"Diġà ssussidjajna l-modernizzazzjoni tal-flotot sabiex inżidu l-kapaċità, iżda issa rridu niffinanzjaw it-tnaqqis tagħhom," qalet.

Is-Soċjalista Ġermaniż (PSE) Heinz Kindermann issuġġerixxa li l-livell tal-multi għall-ksur tar-regoli għandu jogħla.

Waqt li l-biomassa tal-ħut naqset bi 80% f'20 sena, huwa ċar li jista' jkun li dalwaqt jasal it-tmiem tat-tonn tal-pinna blu.

20060919STO10788 Stqarrija Stampa Is-sit tal-ICCAT World Wildlife Fund


Seduta dwar il-ġejjieni tat-Trattat dwar in-Non-Proliferazzjoni ta' l-Armi Nukleari

Sigurtà u difiża

Id-dinja ħa tkun iktar sigura b'TNP ġdid?

Matul il-gwerra l-bierda, it-Trattat dwar in-Non-Proliferazzjoni ta' l-Armi (TNP) kien il-pedina ċentrali ta' l-isforzi internazzjonali biex jiġi kkontrollat il-bilanċ tat-teknoloġija tal-produzzjoni ta' armi nukleari.

Fl-ambjent internazzjonali kumpless ta' wara l-gwerra l-bierda, l-akbar punti ta' tħassib saru t-tixrid ta' teknoloġija nukleari u l-biża' li din taqa' f'idejn it-terroristi.

Matul seduta tas-Sottokumitat Parlamentari għas-Sigurtà u d-Difiża ġie diskuss jekk t-TNP għadux għodda effettiva biex jiġu indirizzati theddidiet ġodda.

L-għan tat-Trattat, li kien ġie nnegozjat wara l-kriżi tal-missili fil-Kuba ta' l-1962, hu li jillimita l-firxa ta' armi nukleari.

Dan għandu tlett elementi ewlenin: in-non-proliferazzjoni – jiġifieri li pajjiżi b'armi nukleari ma jgħadduhomx lil pajjiżi oħrajn u li potenzi mhux nukleari ma jippruvawx jiksbu dawn l-armi; id-diżarmament – jiġifieri li l-pajjiżi huma obbligati li jnaqqsu l-ħażniet ta' armi nukleari; u d-dritt li tintuża teknoloġija nukleari b'mod paċifiku.

Kif ser naraw, dan l-aħħar aspett wassal għal kontroversja konsiderevoli.

FIl-preżent, ħamsa mis-seba' stati li huma kkonfermati li għandhom armi nukleari ffirmaw it-Trattat.

L-Indja u l-Pakistan ma ffirmawhx.

Huwa maħsub li l-Iżrael ukoll għandu armi nukleari, iżda la kkonferma u lanqas ċaħad dan il-fatt.

Żewġ Stati biss, l-Afrika t'Isfel u l-Libja abbandunaw il-programmi nukleari tagħhom.

Il-proliferazzjoni ta' materjal għall-armi hija ta' tħassib kbir fuq livell internazzjonali.

Il-President tas-Sottokumitat għad-Difiża, id-Demokristjan Ġermaniż Karl von Wogau saqsa: "It-terroristi huma kapaċi jibnu bomba nukleari qerrieda?".

Il- ħila li jiksbu armi nukleari tagħti lil gruppi jew individwi l-istess forza qerrieda bħal Stat.

Teknoloġija nukleari: iżda għal liema skop?

Id-dritt li tintuża teknoloġija nukleari għal skopijiet paċifiċi jinsab fil-qalba tad-diskussjonijiet internazzjonali dwar il-proġett nukleari Iranjan.

Tehran isostni illi għandu d-dritt li jkollu enerġija nukleari waqt li l-bqija tad-dinja tinsab inkwetata dwar l-intenzjonijiet tiegħu.

Il-President tad-delegazzjoni Parlamentari dwar ir-relazzjonijiet ma' l-Iran, il-Ġermaniża Angelika Beer mill-Partit tal-Ħodor, osservat illi għal xi pajjiżi "hemm dilemma dwar l-użu paċifiku ta' enerġija nukleari billi d-distinzjoni bejn użu paċifiku u militari hija dubjuża".

Ġiet ikkritikata klawżola fit-TNP li tippermetti lill-istati biex joħorġu minnu – kif għamlet il-Korea ta' Fuq.

Dr. Bruno Tertrais, riċerkatur għall-"Fondazzjoni ta' Riċerka Strateġika" qal illi l-klawżola ta' irtirar hija "wisq permessiva".

L-istrateġija Ewropea dwar is-Sigurtà ta' l-2003 – li ġiet approvata mill-kapijiet tal-Gvern kollha ta' l-UE – sejħet il-proliferazzjoni ta' armi tal-qerda tal-massa bħala "potenzjalment l-akbar theddida għas-sigurtà tagħna… ninsabu… deħlin f'perjodu ġdid u perikoluż li joħloq il-possibiltà ta' tiġrija għall-armi tal-qerda tal-massa, speċjalment fil-Lvant Nofsani".

Is-soluzzjoni s'issa kienet li nippruvaw nikkonvinċu lill-istati kollha biex jirrispettaw it-TNP u li nsaħħu lill-Aġenzija Internazzjonali ta' l-Enerġija Atomika, li hija l-għassiesa nukleari dinjija.

L-Ewropa offriet ukoll il-"karrotta" ta' inċentivi ta' kummerċ u relazzjonijiet diplomatiċi fi sforz biex tikkonvinċi lil pajjiżi bħall-Iran biex jabbandunaw il-programmi nukleari.

Iż-żmien biss jista' jagħtina parir jekk dan ikunx inċentiv biżżejjed.

20060920STO10816 Informazzjoni għall-istampa dwar is-seduta Sottokumitat Parlamentari għad-Difiża


Il-Briefing - Seduta Plenarja 25-28.09.06 (Strasburgu)

Is-seduta plenarja li jmiss hija waħda varjata.

Il-MPE ser jiddiskutu fost affarijiet oħra, politika komuni għall-UE fuq l-immigrazzjoni u l-adeżjoni tal-Bulgarija u tar-Rumanija.

Il-MPE għandhom ukoll jadottaw rapport dwar il-progress tat-Turkija fin-negozjati.

Rapporti oħra li għandhom jiġu adottati huma dwar il-kwalita' ta' l-arja u l-ambjent urban, il-mobilita' ta' l-istudenti u t-tagħlim tul il-ħajja.

Għandhom jiġi wkoll magħżula t-tliet finalisti għall-Premju Sakharov.

Is-seduta tat-Tnejn ser tibda b'dibattitu konġunta dwar il-kwalita' ta' l-arja, permezz ta' żewġ rapporti mħejjin fi ħdan il-Kumitat għall-Ambjent minn Holger Krahmer (ALDE, DE) u minn Dorette Corbey (PES, NL).

Ir-rapporti jittrattaw ir- reviżjoni tal-leġiżlazzjoni rigward il-kwalita' ta' l-arja u strateġija tematika kontra t-tniġġis ta' l-arja , rispettivament.

Il-Kumitat irid li jkun hemm objettivi iktar ambizzjużi għall-kwalita' ta' l-arja fl-Ewropa.

Fl-istess ħin, il-Membri qed jinsistu li jkun hemm ukoll iktar flessibilita' sabiex l-Istati Membri jingħataw aktar ċans biex jadattaw għal leġiżlazzjoni iktar stretta.

Ser jiġi wkoll diskuss rapport imħejji minn Gyula Hegyi (PES, HU) dwar l-Istrateġija Tematika dwar l-Ambjent Urban bil-mira li tikkontribwixxi għall-prestazzjoni ambjentali ġenerali ta' l-ibliet fl-Ewropa.

Wara ser jiġu diskussi tliet rapporti mħejjin fi ħdan il-Kumitat għall-Kultura u l-Edukazzjoni minn Christa Prets (PES, DE), Helga Trüpel (Greens/EFA, DE) u Christopher Beazley (EPP-ED, UK) bl-għan li tkun imħeġġa l- mobilita' ta' l-istudenti , li jinħoloq qafas Ewropew ta' referenza għall-kompetenzi ewlenin fil-qasam tat- tagħlim tul il-ħajja , u tkun introdotta d- dimensjoni Ewropea fil-kurrikulum ta' l-iskejjel .

Ser ikun diskuss ukoll rapport imħejji minn Thomas Mann (EPP-ED, DE) fi dan il-Kumitat għall-Impjiegi dwar il-ħolqien ta' Qafas Ewropew tal-Kwalifiki .

Barra mis-seduta plenarja, il-Kumitat għall-Affarijiet Barranin u dak għall-Iżvilupp għandhom jiddeċiedu liema ser ikunu t-tliet finalisti ta' din is-sena għall- Premju Sakharov għal-Liberta' tal-Ħsieb .

L-għotja tal-Premju għandha sseħħ matul is-seduta plenarja ta' Diċembru.

Nhar it-Tlieta is-seduta tibda b'dibattitu dwar is- servizzi ta' interess ġenerali .

Ir-rapport imħejji minn Bernhard Rapkay (PES, DE) huwa risposta għall- White Paper tal-Kummissjoni dwar is-servizzi ta' interess ġenerali.

Skond il-Kumitat għall-Affarijiet Ekonomiċi, hemm bżonn li jinstab qafas legali tajjeb għas-servizzi ta' interess ġenerali.

Il-Membri fil-Kumitat adottaw kważi unanimament dan ir-rapport li jispjega għala jeżisti l-bżonn ta' leġiżlazzjoni Ewropea aħjar u x'forma din għandha tieħu.

F'nofsinhar, il-President tal-Liberia, is-Sin.

Ellen Johnson-Sirleaf għandha tindirizza lill-Membri tal-Parlament Ewropew matul seduta solenni.

It-Tlieta wara nofsinhar, il-Kummissjoni ser tagħmel dikjarazzjoni dwar l-adeżjoni tal-Bulgarija u tar-Rumanija ma' l-Unjoni Ewropea.

Wara ser ikun diskuss rapport dwar il-progress tat-Turkija fin-negozjati għall-adeżjoni.

Il-Kumitat għall-Affarijiet Barranin għadu tal-fehma li l-mira aħħarija tan-negozjati bejn l-UE u t-Turkija għandha tkun l-adeżjoni.

Iżda sabiex jintlaħaq dan l-objettiv, hemm bżonn li jsiru riformi importanti fit-Turkija, waqt li l-UE żżomm f'moħħha l-kapaċita' tagħha li tassorbi membri ġodda.

Il-Membri fil-Kumitat adottaw rapport li jilqa' l-bidu tan-negozjati għall-adeżjoni tat-Turkija ma' l-UE.

Madankollu huma juru dispjaċir li l-pass ta' riformi fit-Turkija naqas.

Nhar l-Erbgħa filgħodu ser isir id-dibattitu annwali fuq il-progress magħmul fil-qasam tal- liberta', tas-sigurta' u tal-ġustizzja .

Ser issir ukoll dikjarazzjoni mill-Kunsill u mill-Kummissjoni dwar politika komuni dwar l-immigrazzjoni .

Barra minn hekk, għandu jittieħed il-vot finali fuq ir-rapport dwar il- protezzjoni ta' dejta personali , imħejji minn Martine Roure (PES, FR).

Wara nofsinhar, is-seduta plenarja ser tagħti post għal laqgħa tal-Konferenza tal-Presidenti miftuħa għall-MPE kollha.

Matul din il-laqgħa, il-Prim Ministru Libaniż, is-Sur Fouad Siniora ser jindirizza lill-Membri.

Nhar il-Ħamis ser jiġi diskuss, fost oħrajn, rapport dwar in-nanoxjenzi u n-nanoteknoloġiji .

Tibdil fl-Aġenda

Il-Kummissjoni ser tagħmel serje ta' dikjarazzjonijiet: dwar il-Programm Galileo (It-Tlieta), il-qagħda fid-Darfur (l-Erbgħa), azzjonijiet futuri fil-qasam tal-privattivi u dwar is- summit ma' l-Ażja (il-Ħamis).

Nhar il-Ħamis ser jiġi wkoll diskuss rapport dwar it-titjib ta' għajnuna mill-UE lejn pajjiżi li għadhom qegħdin jiżviluppaw.

NOTA: Kull nhar ta' Ġimgħa qabel is-seduta plenarja ssir konferenza stampa fil-11 ta' filgħodu, kif ukoll fl-ewwel ġurnata tas-seduta plenarja fl-4.30 ta' wara nofs in-nhar.

-//EP//TEXT IM-PRESS 20060829BRI10137 FULL-TEXT DOC XML V0//MT

Ġustizzja u Intern

Il-liberta', is-sigurta' u l-ġustizzja, il-politika ta' l-immigrazzjoni, u ċ-ċentri tad-detenzjoni tas-CIA

Il-Kumitat għal-Libertajiet Ċivili ser jagħmel mistoqsija orali lill-Kunsill matul id-dibattitu annwali fuq il-progress magħmul fil-qasam tal-liberta', tas-sigurta' u tal-ġustizzja.

Ser issir ukoll dikjarazzjoni mill-Kunsill u mill-Kummissjoni dwar politika komuni dwar l-immigrazzjoni.

Id-diskussjoni ser tiffoka wkoll fuq iċ-ċentri ta' detenzjoni sigrieti tas-CIA fl-Ewropa.

Barra minn hekk, għandu jittieħed il-vot finali fuq ir-rapport dwar il-protezzjoni ta' dejta personali.

It-test tal-mistoqsija jgħid li seba' snin wara li daħal fis-seħħ it-Trattat ta' Amsterdam u sitt snin wara d-dikjarazzjoni tal-Karta tad-Drittijiet Fundamentali, jidher evidenti li dawn iż-żewġ testi għandhom ikunu l-qalb ta' l-istrateġija sabiex l-UE tinbidel fi spazju ta' liberta', siġurta' u ġustizzja.

Il-Kumitat qiegħed jistaqsi:

" Il-Kunsill ma jikkunsidrax neċessarju li fil-ħin ta' l-aġġjornament ikun żgurat li l-prinċipji minnha proklamati fil-Karta jkunu garantiti b'mod effiċjenti u xieraq, filwaqt li tkun enfasiżżata r-rabta bejn dawn il-prinċipji u l-objettivi tagħhom?

F'dan ir-rigward, il-Parlament jitlob lill-Kunsill sabiex jieħu l-miżuri kollha neċessarji speċjalment:

- jiżgura li l-kompetenza ta' l-Aġenzija tad-Drittijiet Fundamentali ma tkunx limitata biss għall-ewwel pilastru imma testendi fuq l-oqsma tat-tielet pilastru (il-koperazzjoni legali u tal-pulizija);

- jimmodifika r-Regolament (EC) Nru 1049/2001(1) sabiex jikkunsidra l-pożizzjoni tal-Parlament Ewropew;

- jadotta wkoll malajr kemm jista' jkun id-deċiżjoni ta' qafas rigward il-protezzjoni tad-dejta fit-tielet pilastru, b'hekk jikkonforma ma' l-impenn magħmul taħt il-Presidenza Brittannika sabiex id-direttiva dwar iż-żamma tad-dejta tkun adottata b'mod konġunt;

- jieħu l-miżuri xierqa sabiex tissolva l-problema ta' nuqqas ta' kunfidenza ta' wieħed lejn l-ieħor fl-Istati membri u biex jadotta mingħajr dewmien id-deċiżjoni ta' qafas dwar il-liġi proċedurali, dwar il-mandat ta' evidenza Ewropew u dwar id-deċiżjoni rigward il-ġlieda kontra r-razzizzmu u l-ksenofobja;

- mis-sena d-dieħla jiggarantixxi l-abolizzjoni tal-kontrolli fil-fruntieri ta' l-Istati Membri l-ġodda sabiex id-dritt tal-moviment liberu taċ-ċittadini kollha ta' l-Unjoni Ewropea u d-deċiżjoni dwar il-ġlieda kontra r-razziżmu u l-ksenofobja jkunu msaħħa ."

It-test ifakkar ukoll li minħabba li politika ta' protezzjoni tad-drittijiet fundamentali mhix kredibbli mingħajr il-possibilita' ta' referenza lill-Qorti, il-Kummissjoni għadha kif proponiet li jitneħħew ir-restrizzjonijiet kurrenti dwar l-aċċessibilita' tal-Qrati tal-Ġustizzja għall-imħallfin nazzjonali.

Il-Kumitat jistaqsi:

" Il-Kunsill ma jikkunsidrax li huwa urġenti li s-suġġerimenti magħmula mill-Kummissjoni u l-Parlament ikunu ikkunsidrati u li għandha ssir evalwazzjoni mal-Qorti dwar il-passi li għadhom neċessarji li jittieħdu sabiex jitnaqqas għallinqas bin-nofs, sa l-aħħar tal-Programm ta' The Hague, it-tul tal-proċeduri, partikolarment dawk dwar id-drittijiet fundamentali?

Il-Kunsill huwa ppreparat li jadatta l-kompetenza tal-Qorti f'dak li jirrigwarda l-passaġġ bejn il-fruntieri interni ?"

Il-mistoqsija orali tittratta wkoll il-fatt li wara l-attakki tal-11 ta' Settembru, il-Kunsill Ewropew ġie affrontat b'nuqqas fl-istrateġiji li jaqbel magħhom u ma' l-implimentazzjoni tagħhom.

Dan wkoll naqas milli jippromwovi d-drittijiet bażiċi u l-libertajiet ċivili filwaqt li jigarantixxi aktar siġurta' liċ-ċittadini.

" Il-Kummissjoni u l-Parlament jipproponu l-attivazzjoni tal-'klawżoli li jgħaqqdu' maħsuba fl-artikoli 42 TEU u 67 TEC.

Il-Kunsill għandu l-ħsieb li jadotta dan is-suġġeriment?

Il-Kunsill se jassigura ruħu li l-miżuri adottati se jkunu kompletament imdaħħla u implimentati fuq il-livell nazzjonali?

Il-Kunsill se jinnegozja mal-Parlament Ewropew dwar l-integrazzjoni tal-Europol fit-Trattati Ewropej, għaliex l-ebda mill-protokolli tal-Konvenzjoni tal-Europol ma daħal fis-seħħ minħabba r-riluttanza ta' ċerti Stati Membri li jirratifkawhom?

Il-Kunsill se jidħol ġo dibattitu miftuħ dwar l-implikazzjonijiet tat-Trattat ta' Prüm, u se jniedi ħidma preparatorja għall-integrazzjoni tiegħu fil-qafas Ewropew bħala koperazzjoni msaħħa ?"

Dwar il-kwistjoni ta' l-immigrazzjoni illegali:

" Il-Kunsill għandu l-intenzjoni li javvanza n-negozjati mal-Parlament Ewropew bil-għan li jadotta d-direttiva dwar ir-ritorn ta' ċittadini ta' pajjiżi terzi residenti b'mod illegali sabiex jiġu stabbiliti standards komuni fuq il-livell Ewropew u sabiex tinħoloq bażi legali xierqa għall-Fond Ewropew għar-Ritorn?

Simultanjament, il-Kunsill se jibda' jimplimenta politika komuni dwar l-immigrazzjoni illegali ?"

Dwar il-ħarsien tad-drittijiet tal-bniedem:

" Il-Kunsill se jiżgura li d-drittijiet fundamentali se jkunu iggarantiti b'mod xieraq fil-kuntest tal-ġlieda kontra t-terroriżmu, b'mod partikolari fir-relazzjonijiet tiegħu ma' pajjiżi terzi, u li l-acquis Ewropew fil-kuntest tad-drittijiet tal-bniedem ma jkunx imnaqqas ?"

O-0086/06 Mistoqsija Orali Proċedura: Mistoqsija Orali Dibattitu: 25.09.06 Regolament dwar l-aċċess pubbliku għad-dokumenti tal-Parlament, tal-Kunsill u tal-Kummissjoni

-//EP//TEXT IM-PRESS 20060829BRI10137 FULL-TEXT DOC XML V0//MT

Tkabbir

It-Turkija mħeġġa terġa' tagħti spinta ġdida lill-proċess ta' riforma

Il-Kumitat għall-Affarijiet Barranin għadu tal-fehma li l-mira aħħarija tan-negozjati bejn l-UE u t-Turkija għandha tkun l-adeżjoni.

Iżda sabiex jintlaħaq dan l-objettiv, hemm bżonn li jsiru riformi importanti fit-Turkija, waqt li l-UE żżomm f'moħħha l-kapaċita' tagħha li tassorbi membri ġodda.

Il-Membri fil-Kumitat adottaw rapport li jilqa' l-bidu tan-negozjati għall-adeżjoni tat-Turkija ma' l-UE.

Madankollu huma juru dispjaċir li l-pass ta' riformi fit-Turkija naqas.

Ir-rapport imħejji minn Camiel Eurlings (EPP-ED, NL), li ġie adottat kważi unimament, jinnota "nuqqasijiet persistenti" f'oqsma bħal-liberta' ta' l-espressjoni, id-drittijiet reliġjużi u dawk tal-minoranzi, id-drittijiet ċivili-militari, l-infurzar tal-liġi, id-drittijiet tan-nisa, id-drittijiet trejdunjonistiċi u dawk kulturali.

Għalhekk it-Turkija hija mħeġġa "tagħti spinta ġdida" lill-proċess ta' riforma.

Il-Membri qegħdin jagħmlu sejħa sabiex it-Turkija "tieħu passi konkreti għan-normalizzazzjoni ta' relazzjonijiet bilaterali" mar-Repubblika ta' Ċipru, "malajr kemm jista' jkun".

Huma għamlu riferiment għad-Dikjarazzjoni tal-Kunsill tal-21 ta' Settembru 2005, li tgħid li n-negozjati jistgħu jkomplu biss jekk it-Turkija tiftaħ il-fruntieri tagħha għal bastimenti u ajruplani Ċiprijotti u li s-sitwazzjoni għandha terġa' tiġi kkunsidrata fl-2006.

Dwar Ċipru, il-Membri jilqgħu l-laqgħa bejn is-Sur Papadopoulos u s-Sur Talat li wasslet għall-ftehima tat-8 ta' Lulju.

Il-Kumitat huwa tal-fehma li sabiex it-Turkija tissieħeb fl-UE, din għandha "tirrikonoxxi l-ġenoċidju kontra l-Armeni".

Barra dan, għandha ssir riforma tas-sistema elettorali li permezz tagħha, partit politiku li ma jkunx irċieva livell minimu ta' 10% tal-voti, ma jkunx jista' jsir membru tal-parlament fit-Turkija.

Dan għandu jiżgura "rappreżentazzjoni usa' tal-qawwiet politiċi u tal-minoranzi fl-Assemblea Għolja Nazzjonali".

Il-Membri qegħdin jerġgħu jenfasizzaw il-fatt li l-ftuħ tan-negozjati mat-Turkija huwa "punt ta' tluq għal proċess li se jieħu t-tul … li ma jwassalx a priori u awtomatikament għall-adeżjoni".

Barra minn hekk, kemm jekk in-negozjati jintemmu b'suċċess jew le, ir-relazzjonijiet bejn l-UE u t-Turkija għandhom "jiżguraw li t-Turkija tibqa' kompletament ankrata fl-istrutturi Ewropej".

Matul is-seduta plenarja li jmiss, il-Kummissjoni ser tagħmel ukoll dikjarazzjoni dwar l-adeżjoni tal-Bulgarija u r-Rumanija ma' l-Unjoni Ewropea.

Rapporteur Camiel EURLINGS EPP-ED NL A6-0269/2006 Rapport dwar il-progress tat-Turkija lejn l-adeżjoni Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Drittijiet tal-bniedem

Jintgħażlu l-finalisti għall-Premju Sakharov għal-Liberta' tal-Ħsieb

Kull sena, il-Parlament Ewropew jagħti l-Premju Sakharov għal-Libertà tal-Ħsieb lil individwi jew organizzazzjonijiet eċċezzjonali li jiġġieldu kontra l-oppressjoni, l-intolleranza u l-inġustizzja.

Il-premju huwa wieħed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.

Il-Kumitat għall-Affarijiet Barranin u dak għall-Iżvilupp ser jaqblu dwar lista mqassra ta' tliet finalisti fil-25 ta' Settembru, matul laqgħa konġunta barra mis-seduta plenarja.

Din il-lista ser tingħadda lill-mexxejja tal-gruppi politiċi fi ħdan il-Konferenza tal-Presidenti, li għandha tagħżel ir-rebbieħ tal-Premju Sakharov 2006 f'Ottubru.

Politikanta Kolombjana, ex-senatriċi, attivista kontra l-korruzzjoni u t-traffikar tad-droga, li qed tiġġieled biex ittemm il-gwerra ċivili permezz ta' negozjati.

Hija ilha ostaġġ tal-Forzi Armati Revoluzzjonarji tal-Kolombja (FARC) mit-23 ta' Frar, 2002.

Kolombja: għal dawk kollha li jiġġieldu għall-ostaġġi maħtufa

Grupp ta' persuni (individwi u assoċjazzjonijiet) li qed jiġġieldu kontra l-ħtif ta' ostaġġi u li jappoġġaw lill-vittmi u lill-familji tagħhom fil-Kolombja, fejn insibu 80% ta' l-ostaġġi kollha tad-dinja – jiġifieri aktar minn 3000 ruħ.

Proġett Fulda-Mosocho tal-Prof.

L-għan tal-proġett hu li tingħeleb il-problema tal-mutilazzjoni ġenitali tan-nisa (FGM) fir-reġjun tal-Mosocho fil-Kenja u biex jittejbu l-kundizzjonijiet ta' l-għixien tan-nisa.

Bejn l-2002 u l-2005 ir-rata ta' FGM fir-reġjun tnaqqset minn 98% għal 66%.

Bħala attivist fil-qasam tad-drittijiet tal-minoranzi u d-drittijiet tal-bniedem, huwa l-mexxej ta' l-oppożizzjoni etnika Mari kontra r-reġim totalitarju tar-Republika ta' Mari El (Federazzjoni Russa).

Huwa wkoll kittieb u ġurnalist li jiġġieled għal-libertà ta' l-espressjoni.

Isqof Kattoliku Awstrijakk, li huwa missjonarju fil-Brażil.

Huwa qed jiġġieled għad-drittijiet tal-minoranzi indiġini u l-preżervazzjoni tal-foresta tropikali fil-Brażil u fir-reġjun kollu ta' l-Amażon.

Bħala difensura tad-drittijiet tal-bniedem mill-Kambodja, hija qed tiġġieled kontra l-prostituzzjoni tat-tfal u l-jasar sesswali fost in-nisa u t-tfal fil-Kambodja u fil-Grigal ta' l-Ażja.

Hija waqqfet l-assoċjazzjoni AFESIP ( Agir pour les femmes en situation précaire – Azzjoni għan-nisa f'qagħda prekarja), li l-għan tagħha hu li tintegra mill-ġdid mil-lat soċjali lill-vittmi tat-traffikar sesswali.

Il-mexxej ta' l-oppożizzjoni fil-Belarus.

Bħala ex-kandidat presidenzjali kontra l-President Alexander Lukashenko, huwa qed isejjaħ għal ġejjieni demokratiku f'pajjiżu.

F'April 2006 intbagħat il-ħabs għal 15-il jum wara li ħa sehem f'demostrazzjoni mhux awtorizzata f'Minsk.

Bħala ġurnalist u diplomatiku mil-Libanu, huwa jappoġġa b'entużjażmu l-identità Għarbija.

Huwa missier Gebrane Tueni, l-editur ta' gazzetta Lebaniża li ġie maqtul is-sena li għaddiet.

Ġie nnominat għall-premju Sakharov b'tifkira ta' personaġġi Lebaniżi li ġew maqtula: Rafiq Hariri, Basil Lléhan, Samir Kassir, George Haoni u Gebrane Tueni.

Membru fondatur ta' EHRCO (Kunsill Etjopjan għad-Drittijiet tal-Bniedem) u difensur tad-drittijiet tal-bniedem, huwa qed jiġġieled kontra l-vjolenza u l-ġuħ fl-Etjopja u għal ordni soċjo-politika aktar umana.

Ġie arrestat f'Novembru 2005, u bħalissa jinsab għaddej minn proċeduri kriminali b'riskju li tinqatagħlu għall-mewt jekk jinsab ħati.

Din l-organizzazzjoni paċifika femminista-antimilitari mis-Serbja tiġġieled għar-rikonċiljazzjoni bejn in-nazzjonijiet u l-gruppi etniċi f'dik li kienet il-Jugożlavja u għall-għarfien tar-reati mwettqa mill-forzi militari u paramilitari Serbjani matul il-gwerer li ġraw dan l-aħħar.

L-għan tal-Premju Sakharov, li ġie stabbilit fl-1988, hu li jirrikonoxxi kisbiet f'dawn l-oqsma:

- id-difiża tad-drittijiet tal-bniedem u l-libertajiet fundamentali, b'mod partikolari d-dritt ta' l-espressjoni ħielsa;

- il-protezzjoni tad-drittijiet tal-minoranzi;

- il-ħarsien tad-dritt internazzjonali;

- l-iżvilupp tad-demokrazija u l-implimentazzjoni ta' l-istat ta' dritt.

L-għoti tal-Premju Sakharov għal din is-sena għandu jseħħ matul is-seduta plenarja tal-Parlament Ewropew ta' Diċembru.

Dibattitu: 25.09.06 (Laqgħa konġunta tal-Kumitati) Il-Premju Sakharov 2006 – appoġġ għal-Libertà tal-Ħsieb madwar id-dinja Kandidati nnominati għall-Premju Sakharov 2006

-//EP//TEXT IM-PRESS 20060829BRI10137 FULL-TEXT DOC XML V0//MT

Arja iktar nadifa permezz ta' objettivi iktar ambizzjużi u iktar flessibilita'

Kull sena, iktar minn 360,000 persuna titlef ħajjitha b'mod prematur minħabba mard relatat mat-tniġġis ta' l-arja fl-UE, b'mod speċjali fl-agglomerazzjonijiet kbar u fiż-żoni industrijali.

Il-Kumitat għall-Ambjent irid objettivi iktar ambizzjużi għall-kwalita' ta' l-arja fl-Ewropa.

Fl-istess ħin, il-Membri qed jinsistu li jkun hemm ukoll iktar flessibilita' sabiex l-Istati Membri jingħataw aktar ċans biex jadattaw għal leġiżlazzjoni iktar stretta.

F'Settembru 2005, il-Kummissjoni ħarġet proposta għal strateġija tematika bl-għan li sa l-2020, in-numru ta' mwiet jonqos b'40 %, meta pparagunat mas-sena 2000.

Fl-istess ħin, ħarġet ukoll proposta għal direttiva ġdida dwar ir-reviżjoni tal-leġiżlazzjoni rigward il-kwalita' ta' l-arja u dwar strateġija tematika kontra t-tniġġis ta' l-arja.

Din il-proposta tinkludi xi kwistjonijiet tekniċi adattati għall-progress xjentifiku li sar, kif ukoll limiti għall-konċentrazzjoni massima ta' partiċelli żgħar ħafna jew trab atmosferiku li huma ta' ħsara kbira għas-saħħa tal-bniedem.

S'issa għadu ma jeżisti l-ebda regolament dwar dawn il-partiċelli, magħrufa bħala PM2.5.

Iż-żewġ rapporti li ser jiġu diskussi jittrattaw dawn iż-żewġ proposti tal-Kummissjoni, li jagħmlu parti mis-sitt programm ta' azzjoni għall-ambjent adottat mill-Parlament u mill-Kunsill fl-2002.

Direttiva dwar il-kwalita' ta' l-arja

Ir-rapport imħejji minn Holger Krahmer (ALDE, DE) fi ħdan il-proċedura ta' kodeċiżjoni dwar id-direttiva dwar il-kwalita' ta' l-arja qed jagħmel sejħa għal objettivi iktar ambizzjużi minn dawk proposti mill-Kummissjoni rigward it-tnaqqis tal-konċentrazzjoni massima ta' sustanzi li jniġġsu, b'mod speċjali partiċelli żgħar ħafna jew trab atmosferiku magħruf bħala PM2.5.

Dawn iż-żewġ sustanzi huma ta' l-iktar periklu għas-saħħa tal-bniedem.

Madankollu, ir-rapport qiegħed ukoll jagħmel sejħa għal iktar flessibilita' biex jintlaħqu dawn l-objettivi, ħalli l-Istati Membri bi problemi biex jissodisfaw il-kriterji jingħataw iktar ċans jadattaw.

Il-pakkett ta' emendi li kien adottat mill-Kumitat jintroduċi iktar flessibilita' dwar iż-żmien li jingħata sabiex jintlaħqu l-objettivi iżda għandu jkun hemm ukoll iktar salvagwardji sabiex ikun żgurat li l-Istati Membri jieħdu l-miżuri meħtieġa biex jitnaqqas it-tniġġis.

Għalhekk, meta jingħata iktar ċans lil ċerti żoni jew agglomerazzjonijiet, ikollu jiġi pprovdut pjan nazzjonali li juri għala l-limiti ma ġewx rispettati u x'miżuri ser jittieħdu sabiex fil-futur jibdew jikkonformaw.

B'hekk, skond is-Sur Krahmer, għandu jintlaħaq bilanċ bejn miżuri stretti għall-protezzjoni tas-saħħa u l-flessibilita' li hemm bżonn fuq livell nazzjonali, b'mod partikolari fil-każ ta' dawk ir-reġjuni fejn it-tniġġis jasal minn pajjiżi ġirien tagħhom.

Id-direttiva għandha l-għan li tieħu post id-direttiva qafas eżistenti dwar il-kwalita' ta' l-arja u d-direttivi li joħorġu minnha sabiex tiġi simplifikata l-leġiżlazzjoni waqt li l-aspetti tekniċi tagħha jiġu adattati skond l-aħħar skoperti xjentifiċi.

Dettalji tekniċi

Il-Kumitat għall-Ambjent irid inaqqas il-konċentrazzjoni massima ta' l-ikbar partiċelli, magħrufa bħala PM10 għal medja ta' 30 μg/m3 fis-sena mill-2010.

Il-Kummissjoni kienet ipproponiet li l-limitu jkun ta' 40 μg/m3.

Dwar il-valur limitu ta' konċentrazzjoni ta' 50 μg/m3 kull ġurnata, il-Kummissjoni pproponiet li dan ma għandux jinqabeż aktar minn 35 darba fis-sena.

Madankollu l-Kumitat hu ta' l-opinjoni li għandu jkun hemm iktar flessibilita'.

Għalhekk, sakemm din il-kundizzjoni ma tkunx tista' tiġi sodisfatta minħabba karatteristiċi speċifiċi għall-post, kundizzjonijiet tal-klima ħżiena jew kundizzjonijiet ġeografiċi, l-Istati Membri għandhom ifasslu n-numru eżatt ta' ġranet fejn l-valur ta' limitu jista' jinqabeż, sa massimu ta' 55 ġurnata.

Rigward il-partiċelli żgħar (PM2.5), li jagħmlu l-iktar ħsara lill-pulmuni tal-bniedem, il-Membri huma ta' l-opinjoni li meta wieħed jikkunsidra l-livell preżenti ta' għarfien xjentifiku, għadu kmieni wisq biex jiġu deċiżi valuri limiti.

Għalhekk qegħdin jissuġġerixxu li għalissa tiġi stabbilita mira li tkun torbot inqas u li tkun ta' valur iktar baxx minn dak li ġie propost mill-Kummissjoni (20 μg/m3 mill-2010 minflok 25 μg/m3).

Imbagħad il-valur ta' 20 μg/m3 għandu jiġi stabbilit bħala valur limitu li jorbot wara r-reviżjoni tad-direttiva li hija ppjanata għall-2015.

Ir-rapport qiegħed jagħmel ukoll sejħa għal iktar flessibilita' billi jkun hemm il-possibilta' ta' derogazzjoni temporanja ta' ħames snin minn mindu tidħol fis-seħħ id-direttiva, għal dawk iż-żoni jew agglomerazzjonijiet li ma jirnexxilhomx jissodisfaw il-kriterji dwar is-sustanzi li jniġġsu.

Fil-każ tal-PM10 u PM2.5, l-Istati Membri għandu wkoll ikollhom il-possibilta' li jestendu l-iskadenza għall-konformita' mar-regoli b'ħames snin oħra.

Madankollu l-Istati Membri kkonċernati għandhom jispjegaw il-kawżi għall-qabża tal-limiti ta' konċentrazzjoni ta' dawn is-sustanzi wara l-ewwel ħames snin ta' derogazzjoni.

Għandhom ukoll juru liema miżuri ser jittieħdu sabiex jintlaħqu l-valuri ta' limitu fil-perjodu addizzjonali.

Il-Membri jixtiequ wkoll li jkun hemm ukoll flessibilita' fuq il-mira li jitnaqqas l-esponiment kollettiv tal-popolazzjoni għal dawn il-partiċelli b'20% sa l-2020 billi jiġi stabbilit tnaqqis perċentwali skond il-livelli ta' konċentrazzjoni fl-Istati Membri differenti.

Strateġija kontra t-tniġġis ta' l-arja

Ir-rapport imħejji minn Dorette Corbey (PES, NL) dwar strateġija tematika tal-Komunita' kontra it-tniġġis ta' l-arja kien adottat mill-Kumitat b'mod unanimu.

Dan jagħmel sejħa għal objettivi iktar ambizzjużi għat-tnaqqis tal-konċentrazzjoni ta' l-ossidi tan-nitroġenu (NOx), taħlit organiku mhux stabbli, u partiċelli żgħar (PM2.5).

Din hija l-ewwel darba li qed issir proposta biex titnaqqas il-konċentrazzjoni ta' PM2.5.

Il-Membri jridu wkoll li jibda jingħata iktar każ ta' l-oriġini tat-tniġġis, inkluż l-agrikultura u t-tbaħħir.

Dan ir-rapport ukoll jitlob limiti iktar stretti waqt li jingħata iktar ċans lil dawk l-Istati Membri li jkunu ħadu l-miżuri possibbli kollha u xorta jibqa' jkollhom problemi biex jissodisfaw il-kriterji.

Holger KRAHMER ALDE DE Rapporteurs Dorette CORBEY PSE NL A6-0234/2006 Rapport dwar il-kwalita' ta' l-arja fl-Ewropa A6-0235/2006 Rapport dwar l-istrateġija tematika dwar it-tniġġis ta' l-arja Proċedura: Kodeċiżjoni / Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Strateġija tematika dwar l-ambjent urban

Skond il-Membri fil-Kumitat għall-Ambjent, għalkemm 80% tal-popolazzjoni Ewropea tgħix fl-ibliet, il-ħtiġijiet u l-interessi tagħha mhux dejjem ikunu rappreżentati b'mod xieraq fil-fondi, fil-proġetti, fl-inizjattivi u fl-istrateġiji ta' l-Unjoni Ewropea.

Għalhekk ser jiġi diskuss rapport dwar l-Istrateġija Tematika dwar l-Ambjent Urban bil-mira li tikkontribwixxi għall-prestazzjoni ambjentali ġenerali ta' l-ibliet fl-Ewropa.

Ir-rapport imħejji minn Gyula Hegyi (PES, HU) jgħid li l-Istrateġija Tematika għandha tnaqqas il-burokrazija, iżżid l-effiċjenza ta' l-implimentazzjoni tal-politika ambjentali u tinkoraġġixxi l-ippjanar ambjentali fil-livell lokali fuq perjodu ta' żmien twil.

Il-Membri fil-Kumitat qegħdin jenfasizzaw il-fatt li l-liġi Komunitarja għandha titlob li għal kull agglomerazzjoni li jkollha popolazzjoni ta' aktar minn 100 000 ruħ, jkun imniedi Pjan ta' Mmaniġġjar Sostenibbli Urban ( Sustainable Urban Management Plan - SUMP) u Pjan ta' Trasport Urban Sostenibbli ( Sustainable Urban Transport Plan - SUTP).

Peress li fil-passat, miżuri volontarji ma kinux effettivi, il-Membri huma wkoll ta' l-opinjoni li din il-liġi għandha tinkludi skadenzi ċari u miri li jorbtu stipulati fil-livell lokali u fil-livell Ewropew.

Dwar il-pjan SUMP, il-Kumitat huwa tal-fehma li dan għandu, fost affarijiet oħra, jikkunsidra pjanijiet eżistenti ta' l-immaniġġjar ta' l-iskart, mapep ta' l-istorbju u pjanijiet ta' azzjoni, pjanijiet jew programmi lokali dwar it-tniġġis ta' l-arja, kif ukoll pjanijiet jew programmi lokali ambjentali.

Il-pjan SUTP għandu jinkludi l-mezzi li bihom l-awtoritajiet lokali jkunu jistgħu jippromwovu t-trasport pubbliku u kollettiv, l-iżvilupp ta' infrastruttura għal dan it-tip ta' trasport, għaċ-ċikliżmu u għall-mixi, u jinkoraġġixxu l-iżvilupp ta' sistemi integrati ta' prezzijiet u biljetti għall-P+R ( Park and Ride ).

Il-Membri j fakkru wkoll li t-tniġġis ta' l-arja huwa kawża prinċipali tal-problemi tas-saħħa fl-UE u jqisu l-użu ta' modi ta' trasport u teknoloġiji li ma jagħmlux ħsara lill-ambjent bħala fattur ewlieni fil-kisba ta' ambjent urban aktar nadif.

Għalhekk ir-rapport jenfasizza li dawk l-ibliet b'livell ta' tniġġis għoli fl-arja għandhom jindirizzaw l-użu ta' vetturi individwali, li dejjem jiżdied, permezz ta' restrizzjonijiet fuq il-parkeġġ u nollijiet fuq il-konġestjoni.

Barra minn hekk, il-MPE qegħdin jipproponu li matul il-perjodu 2002-2012 ikun hemm tnaqqis ta' 5% fil-kilometraġġ ta' kull passiġġier li juża trasport individwali permezz ta' l-użu ta' metodi ta' trasport sostenibbli, bħat-trasport pubbliku u ċ-ċikliżmu.

Il-Membri qegħdin ukoll jistiednu lill-Kummissjoni biex tipproponi mira fi ħdan l-iżvilupp urban, għal żoni ħodor per capita , waqt li jitniedu proġetti li jillimitaw l-iżvilupp f'żoni agrikoli u li jippromowtjaw dawk f'żoni abbandunati.

Barra minn hekk, għandu jiġi mħeġġeġ iż-żriegħ ta' siġar fit-toroq u t-tfassil ta' aktar spazju b'veġetazzjoni.

Sabiex ikun evitat it- tniġġis li jinħoloq lokalment, ir-rapport jappoġġja wkoll il-promozzjoni tal-formazzjoni tal-kompost minflok il-ħruq ta' l-iskart, waqt li għandha tingħata aktar attenzjoni biex ikunu evitati u mneħħija il-ħmieġ, l-iskart, il-graffiti, il-ħmieġ ta' l-annimali u l-istorbju żejjed mis-sistemi ta' mużika domestiċi u tal-vetturi.

Ir-rapport jenfasizza wkoll l-importanza li sseħħ rinnovazzjoni ta' pajpijiet ta' l-ilma qodma u ta' sistemi tad-drenaġġ fl-ibliet.

Rapporteur Gyula HEGYI PSE HU A6-0233/2006 Rapport dwar l-istrateġija tematika dwar l-ambjent urban Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Edukazzjoni

Il-Karta Ewropea ta' Kwalita' għall-mobilita' ta' l-istudenti

Il-Kumitat għall-Edukazzjoni u l-Kultura jaqbel mal-Kummissjoni dwar il-fatt li wasal iż-żmien li tkun introdotta Karta Ewropea ta' Kwalita' għall-Mobilita' fil-qasam ta' l-edukazzjoni.

S'issa iktar minn miljun student mar jgħix fi Stat Membru differenti għal skop ta' studju.

Ir-rapport li ser ikun diskuss matul is-seduta plenarja li jmiss japprova l-proposta tal-Kummissjoni iżda jagħmel ukoll sejħa sabiex jittieħed ħsieb tal-bżonnijiet speċifiċi ta' persuni b'diżabilita' u gruppi żvantaġġati.

Skond il-Membri fil-Kumitat, il-programm Erasmus huwa biss wieħed mill-azzjonijiet ta' l-UE li huma magħrufa minn numru kbir ta' ċittadini.

Huma tal-fehma li dawn il-programmi fil-qasam ta' l-edukazzjoni, li jkopru kemm skejjel u universitajiet, kif ukoll it-taħriġ vokazzjonali u għall-adulti, għenu biex żviluppa sens ta' ċittadinanza Ewropea.

Għalhekk, ir-rapport imħejji minn Christa Prets (PES, DE) jilqa' il-proposta tal-Kummissjoni biex issir Karta Ewropea ta' Kwalita' għall-Mobilita' fil-qasam ta' edukazzjoni, għaliex din għandha twassal għal iktar effiċjenza fi kwalunkwe tip ta' mobilita' organizzata għall-finijiet ta' taħriġ.

Il- proposta għall-Karta fiha għaxar linji gwidi prattiċi li jkopru l-perjodu minn qabel it-tluq, matul iż-żjara u wara r-ritorn ta' l-istudent.

Dawn jirreferu għal sorsi ta' gwida u informazzjoni, pjanijiet ta' tagħlim, preparazzjoni ġenerali, personalizzazzjoni, aspetti lingwistiċi, appoġġ loġistiku u monitoraġġ.

Il-Kumitat adotta wkoll emendi li jitolbu biex tingħata attenzjoni għall-bżonnijiet speċifiċi ta' persuni b'diżabilita' u gruppi żvantaġġati.

Barra minn hekk, il-Membri jridu wkoll li jsir pjan ta' tagħlim minn qabel, b'enfasi partikolari fuq il-preparazzjoni lingwistika.

Huma qed jirrikkmandaw li sabiex tiġi mħeġġa l-mobilita', għandu jkun possibli li self jew għotji ta' flus mill-gvern ikunu trasferiti lejn il-pajjiż fejn l-istudent ikun ħa jmur.

Rapporteur Christa PRETS PSE AT A6-0255/2006 RAPPORT dwar mobbiltà transnazzjonali fi ħdan il-Komunità għall-finijiet ta' edukazzjoni u taħriġ: Karta Ewropea ta' Kwalità favur il-Mobbiltà Proċedura: Kodeċiżjoni Dibattitu: 25.09.06

Edukazzjoni

It-tagħlim ta' lingwi barranin

Il-Kumitat għall-Edukazzjoni u l-Kultura jrid li l-kurrikulum ta' l-iskejjel ikun jinkludi t-tagħlim ta' mill-inqas żewġ lingwi barranin minn mindu t-tfal ikunu għadhom żgħar.

Il-Membri fil-Kumitat jagħrfu li hija ħaġa diffiċli li tqajjem biżżejjed interess u motivazzjoni biex dak li jkun jitgħallem lingwi Ewropej oħrajn, speċjalment fil-każ ta' tfal li lsien pajjiżhom ikun l-Ingliż.

Iżda dan għandu jwassal biex ikun hemm iktar ftehim u empatija madwar l-Ewropa.

Permezz tar-rapport imħejji minn Christopher Beazley (EPP-ED, UK), il-Kumitat irid ukoll jenfasizza kemm hu importanti li l-kurrikulum ta' l-iskejjel jipprovdi miżuri ta' appoġġ għad-dimensjoni Ewropea.

Is-sistemi ta' edukazzjoni kollha fl-Ewropa għandhom jiżguraw li sakemm jispiċċaw l-iskola sekondarja, l-istudenti jkunu akkwistaw il-konoxxenza u l-kompetenzi li jkollhom bżonn biex ikunu jistgħu jippreparaw għar-rwol tagħhom bħala ċittadini Ewropej.

Id-'Dimensjoni Ewropea' fiha żewġ aspetti: l-aċċess għal informazzjoni dwar l-UE, l-istituzzjonijiet ta' l-Unjoni, il-metodi li tuża u l-prassi tagħha; kif ukoll l-iżvilupp ta' abbiltajiet lingwistiċi, speċjalment permezz tat-tagħlim tal-lingwi ta' pajjiżi ġirien.

Il-Kumitat qiegħed ukoll jirrikkmanda li jsir skambju ta' l-aħjar prassi bejn l-Istati Membri kollha fl-oqsma tat-tagħlim tal-lingwi u l-inklużjoni ta' tagħrif Ewropew fl-edukazzjoni.

Il-Membri qegħdin jissuġġerixxu li jiġu mħeġġa korsijiet ta' taħriġ għall-għalliema sabiex dawn ikollhom biżżejjed konoxxenza tal-kwistjonijiet Ewropej ħalli jkunu jistgħu jikkomplimentaw it-tagħlim tagħhom.

Rapporteur Christopher BEAZLEY EPP-ED GB A6-0267/2006 Rapport dwar inizjattivi biex jiġu kkumplimentati l-kurrikula ta' l-iskejjel li jipprovdu miżuri għal appoġġ xieraq tal-lingwi Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Edukazzjoni

Aktar tagħlim tul il-ħajja għall-adulti

Il-kunċett ta' tagħlim tul il-ħajja beda miexi sew iżda in-numru ta' adulti li jieħdu sehem għadu baxx.

Il-Kumitat għall-Kultura u l-Edukazzjoni jrid li l-Istati Membri jibdew jimplementaw strateġiji nazzjonali b'mod urġenti.

Il-proposta tal-Kummissjoni dwar il-kompetenzi ewlenin fil-kuntest ta' tagħlim tul il-ħajja, tagħti prijorita' lil dawk li jitilqu mill-iskola kmieni, persuni b'diżabilita', nies bla xogħol għal żmien twil, dawk b'livell baxx ta' kapaċitajiet bażiċi, in-nisa u l-anzjani.

Il-Membri ser jiddiskutu rapport imħejji minn Helga Trüpel (Greens/EFA, DE) li permezz tiegħu, il-Kumitat qed jisħaq fuq l-importanza li jinħoloq qafas Ewropew ta' referenza għal tmien kompetenzi ewlenin, sabiex iċ-ċittadini ta' l-UE jkollhom strument li bih ikunu jistgħu jadattaw għal suq tax-xogħol li dejjem jiżviluppa f'soċjeta' bbażata fuq l-għerf.

It-tmien kompetenzi proposti jinkludu il-komunikazzjoni f'ilsien il-pajjiż tal-persuna kkonċernata kif ukoll f'ilsna barranin, il-matematika, ix-xjenza u t-teknoloġija.

Madankollu, il-Kumitat qed ifakkar fl-importanza tal-kompetenza ċivika bbażata fuq il-kunċetti tad-demokrazija, il-ġustizzja, l-ugwaljanza, iċ-ċittadinanza u d-drittijiet ċivili.

Skond il-Kumitat, il-konoxxenza tal-ġrajjiet ewlenin, tat-tendenzi u ta' dak kollu li jwassal għal bidla f'kuntest nazzjonali, Ewropew u dinji, kemm fl-imgħoddi kif ukoll fil-preżent, huwa essenzjali.

Din il-konoxxenza għandha tinkludi l-aspett tad-diversita' Ewropea, kid ukoll l-għanijiet, il-valuri u l-politika ta' movimenti soċjali u politiċi.

Dwar l-Istrateġija ta' Liżbona, ir-rapport adottat mill-Kumitat jisħaq ukoll dwar il-bżonn li fl-UE tintlaħaq medja tar-rata ta' l-impjegar ta' 70% b'mod ġenerali, waqt li fost in-nisa din tkun ta' mill-inqas 60%.

Rapporteur Helga TRÜPEL Verts/ALE DE A6-0262/2006 Rapport dwar il-kompetenzi ewlenin għat-tagħlim matul il-ħajja Proċedura: Kodeċiżjoni Dibattitu: 25.09.06

Edukazzjoni

Qafas Ewropew tal-Kwalifiki

Kif tista' tipparaguna kwalifika miksuba fi Stat Membru ma' oħra miksuba fi Stat Membru ieħor?

Fil-każ ta' kwalifiki professjonali, diġa' teżisti direttiva Ewropea, iżda għal kwalifiki oħra, bħal dawk miksuba mit-taħriġ vokazzjonali, il-Kummisjoni bdiet proċedura ta' konsultazzjoni sabiex jinħoloq Qafas Ewropew tal-Kwalifiki.

Il-Kumitat għall-Impjiegi qiegħed jagħti l-opinjoni tiegħu qabel il-Kummissjoni toħroġ proposta formali sa l-aħħar ta' din is-sena.

L-għan tal-Qafas ta' Kwalifi ( European Qualifications Framework - EQF) hu li jinħoloq qafas li jgħin sabiex sistemi ta' kwalifiki fuq livelli nazzjonali u settorjali jkunu jistgħu jiġu relatati ma' xulxin.

Din l-istruttura ta' referenza, implimentata fuq bażi volontarja, għandha tiffaċilita t-trasferiment u r-rikonoxximent tal-kwalifiki taċ-ċittadini individwali.

'Il quddiem, il-Parlament ser ikun jista' jieħu deċiżjonijiet dwar dan il-qafas ta' kwalifiki b'mod konġunt mal-Kunsill.

Permezz tar-rapport imħejji minn Thomas Mann (EPP-ED, DE), il-Membri fi ħdan il-Kumitat għall-Impjiegi u l-Affarijiet Soċjali qegħdin jilqgħu l-inizjattiva tal-Kummissjoni biex timmodernizza, ittejjeb u ssaħħaħ is-sistemi ta' edukazzjoni u taħriġ Ewropej bil-ħsieb li tistabbilixxi qafas ta' referenza komuni għas-sistemi ta' ċertifikazzjoni Ewropej.

Madankollu l-Membri adottaw numru ta' emendi li ma jorbtux.

Il-Membri jenfasizzaw il-fatt li l-EQF għandu jservi prinċipalment biex jikklassifika l-proċeduri ta' ċertifikazzjoni bbażati fuq ir-riżultat tat-taħriġ vokazzjonali.

Għalhekk għandhom jiġu wżati deskritturi sempliċi u faċli li taħdem bihom.

L-EQF għandu jkun relatat mill-qrib mas-suq intern u għandu jkun hemm iktar enfasi fuq it-titjib tal-kapaċita' ta' l-individwu biex isib xogħol u fuq il-kisba ta' aktar sigurta' għal ħaddiema fil-post tax-xogħol.

Peress li l-iżvilupp ta' ħiliet fil-kuntest tat-taħriġ tul il-ħajja iseħħ f'sensiela wiesgħa ta' sitwazzjonijiet ta' xogħol ta' kuljum, il-Membri huma wkoll ta' l-opinjoni li għandha tingħata attenzjoni partikolari għal metodi u sistemi ta' evalwazzjoni ta' riżultati ta' taħriġ miksuba b'metodi informali u mhux formali.

Kull pajjiż għandu jkollu l-qafas ta' kwalifiki reġjonali jew nazzjonali tiegħu, waqt li jiżgura konformita' ma' l-EQF.

Il-Membri fil-Kumitat jaqblu li fil-bidu l-EQF għandu jkun implimentat fuq bażi volontarja, u ma jinkludi l-ebda obbligu legali.

Madankollu, għandu jservi biex jippromwovi t-trasparenza u ekwivalenza rigward iċ-ċertifikati maħruġa fil-livell nazzjonali u settorali.

Rapporteur Erika MANN PSE DE A6-0248/2006 Rapport dwar il-ħolqien ta' Qafas Ewropew tal-Kwalifiki Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Politika tax-xogħol

€ 743, 25 miljun għall-programm PROGRESS

Il-Kumitat għall-Impjiegi u l-Affarijiet Soċjali approva l-pożizzjoni komuni tal-Kunsill dwar il-programm tal-Komunita' PROGRESS - il-programm għall-impjiegi u s-sigurta' soċjali.

Għalhekk il-programm ser jidħol fis-seħħ kif mistenni, fl-1 ta' Jannar 2007 għal tul ta' seba' snin u ser ikollu baġit ta' € 743, 25 miljun.

Dan l-ammont kien ġie maqbul mit-tliet istituzzjonijiet fi ħdan il-ftehim inter-istituzzjonali dwar il-Perspettivi Finanzjarji għall-perjodu 2007-2013.

PROGRESS huwa programm tal-Komunita' ġdid li għandu x'jaqsam ma' l-impjiegi u mal-koeżjoni soċjali u għandu jkopri l-perjodu bejn l-2007 u l-2013.

Dan il-programm għandu jkun jinkludi numru ta' programmi ta' azzjoni dwar il-ġlieda kontra d-diskriminazzjoni, l-ugwaljanza bejn is-sessi, l-koperazzjoni fil-ġlieda kontra l-esklużjoni soċjali u l-inċentivi biex jiżdiedu l-impjiegi, li waslu biex jiskadu, kif ukoll taqsimiet tal-baġit differenti li għandhom x'jaqsmu mal-kundizzjonijiet tax-xogħol.

Il-Programm ser ikollu ħames taqsimiet li jikkorrispondu ma' ħames oqsma ta' attivita' prinċiparja: l-impjiegi, il-protezzjoni u l-inklużjoni soċjali, il-kundizzjonijiet tax-xogħol, il-ġlieda kontra d-diskriminazzjoni u d-diversita', u l-ugwaljanza bejn is-sessi.

Il-pożizzjoni komuni tal-Kunsill tinkludi maġġoranza kbira ta' l-emendi li kien adotta l-Parlament permezz tar-rapport li imħejji minn Karin Jöns (PES, DE).

Rapporteur Karin JÖNS PSE DE A6-0000/2006 Rapport dwar l-implimentazzjoni tal-programm PROGRESS (għadu mhux disponibbli) Proċedura: Kodeċiżjoni Dibattitu: 26.09.06

Affarijiet ekonomiċi u monetarji

Is-servizzi ta' interess ġenerali - bżonn ta' ċarezza legali

Skond il-Kumitat għall-Affarijiet Ekonomiċi, hemm bżonn li jinstab qafas legali tajjeb għas-servizzi ta' interess ġenerali.

Il-Membri fil-Kumitat adottaw kważi unanimament, rapport li jispjega għala jeżisti l-bżonn ta' leġiżlazzjoni Ewropea aħjar u x'forma din għandha tieħu.

Dan huwa pass importanti lejn l-adozzjoni ta' qafas legali ta' l-UE għal dan it-tip ta' servizzi.

Ir-rapport li kien imħejji minn Bernhard Rapkay (PES, DE) ser jiġi diskuss u vvutat matul is-seduta plenarja li jmiss, bħala risposta għall- White Paper tal-Kummissjoni dwar is-servizzi ta' interess ġenerali, li kienet ġiet ippublikata f'Mejju 2004.

Iżda r-rapport huwa wkoll risposta għall-bżonn ta' ċertezza legali li qiegħed jinħass minn awtoritajiet lokali, reġjonali u nazzjonali, kif ukoll minn kumpaniji u dawk kollha li jużaw dawn is-servizzi, u li dejjem qiegħed jikber.

Minħabba li s-suq tas-servizzi u l-liberalizzazzjoni ta' ċerti servizzi qegħdin jevolvu b'mod dinamiku, il-Membri fil-Kumitat iridu li l-Kummissjoni tikkjarifika ċerti punti legali.

Dan huwa wkoll minħabba l-fatt li d-direttiva dwar is-servizzi dalwaqt tiġi adottata u li taħt il-bażijiet legali differenti li jeżistu bħalissa, huwa diffiċli ħafna li wieħed jagħraf bejn servizzi ta' interess ġenerali u servizzi ta' interess ekonomiku ġenerali.

Huma ta' l-opinjoni li peress li dawn il-kwistjonijiet huma kumplessi, direttiva qafas sempliċi mhix se tkun biżżejjed.

Il-Kumitat qiegħed jinsisti li jiġu kkjarifikati żewġ kwistjonijiet: il-konsegwenzi tal-ġurisprudenza tal-Qorti tal-Ġustizzja, ibbażata fuq approċċ settorali, u l-applikazzjoni tal-liġi dwar il-kompetizzjoni fuq is-servizzi ta' interess ġenerali u servizzi ta' interess ekonomiku ġenerali.

Wieħed mill-problemi huwa l-metodu ta' finanzjament ta' dawn iż-żewġ tipi ta' servizzi, li xorta għad iridu jintgħażlu legalment minn xulxin b'mod ċar.

Għalhekk, il-Kummissjoni qiegħda tiġi mistiedna tiċċara d-distinzjoni bejn 'servizzi ta' interess ġenerali' u 'servizzi ta' interess ekonomiku ġenerali' - iżda fl-istess ħin, il-Membri jenfasizzaw il-fatt li definizzjoni preċiża ta' dawn iż-żewġ tipi ta' servizzi "tmur kontra l-libertà ta' l-Istati Membri li jiddefinixxu s-servizzi ta' interess ġenerali tagħhom".

Ir-rapport jgħid ukoll li dan l-eżerċizzju ta' definizzjoni m'għandux iwassal biex oqsma wiesgħa tas-servizzi ta' interess ġenerali "jitneħħew mill-kamp ta' applikazzjoni tar-regoli tas-suq intern u l-kompetizzjoni".

Il-Membri qegħdin ifakkru ukoll is-suċċess tar-regolamenti ta' l-UE speċifiċi għas-setturi, u għalhekk jixtiequ li l-Kummissjoni toħroġ abozz ta' direttiva separata dwar is-servizzi soċjali u dawk tas-saħħa.

Il-Membri jenfasizzaw ukoll il-fatt li għandu jkun f'idejn l-awtorita' kompetenti biex tiddeċiedi jekk tipprovdix servizz ta' interess ġenerali direttament jekk tafdax dan f'idejn fornituri esterni permezz ta' sejħa għall-offerti.

Barra minn hekk, f'ċertu każijiet l-awtoritajiet lokali għandhom ikunu jistgħu jassenjaw ħidmiet ta' servizzi direttament lil kumpaniji interkomunali mingħajr ma jkollhom jgħaddu mill-proċedura ta' sejħa għall-offerti.

Huma jixtiequ wkoll jaraw linji gwida għal ċertu affarijiet, bħal proċeduri għall-aċċess ta' netwerks eżistenti; definizzjoni ta' kundizzjonijiet tat-tariffi għall-proviżjoni ta' servizzi; garanzija tal-kompetizzjoni u ta' opportunitajiet għal intraprendituri ġodda; regoli dwar ftehim barra mill-qorti bejn minn jipprovdi s-servizzi u dawk li jużawhom; kif ukoll konsultazzjoni ma' l-awtoritajiet tal-kompetizzjoni.

Il-Kummissjoni hija wkoll mitluba tintroduċi inizjattivi legali adattati għal dawn il-kwistjonijiet kollha.

Rapporteur Bernhard RAPKAY PSE DE A6-0275/2006 Rapport dwar il-White Paper fuq is-servizzi ta' interess ġenerali Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Riċerka u innovazzjoni

Nanoxjenzi u nanoteknoloġiji: Pjan ta' Azzjoni għall-Ewropa

Il-MPE ser jiddiskutu rapport li jilqa' l-Pjan ta' Azzjoni tal-Kummissjoni li jiddefinixxi serje ta' azzjonijiet konkreti għall-implimentazzjoni immedjata tan-nanoxjenzi u tan-nanoteknoloġiji ibbażati fuq l-oqsma ta' prijorita' ddeterminati minn bżonnijiet futuri.

Huma jridu li f'kull Stat Membru jinħoloq "ammont minimu kritiku ta' infrastruttura u ta' xjentisti esperti fin-nanoxjenzi u n-nanoteknoloġiji, li jwasslu fl-aħħar mill-aħħar għall-ħolqien ta' ċentri ta' eċċellenza speċjalizzati".

Permezz tar-rapport imħejji minn Miloslav Ransdorf (GUE/NGL, CZ), il-Kumitat għar-Riċerka u l-Industrija qiegħed jagħraf ir-rwol importanti li jistgħu jilgħabu n-nanoxjenzi u n-nanoteknoloġiji "bħala kisbiet teknoloġiċi li jistimulaw il-kisba tal-miri ekonomiċi, soċjali u ambjentali ta' l-UE".

Dan għaliex in-nanoteknoloġiji jistgħu jindirizzaw il-bżonnijiet taċ-ċittadini, bħal fost affarijiet oħra, is-saħħa pubblika, l-enerġija u t-trasport, waqt li jikkontribwixxu għall-objettivi tal-kompetittivita' u ta' l-iżvilupp sostenibbli ta' l-UE.

Investiment fir-riċerka

Il-Membri fil-Kumitat qegħdin jenfasizzaw il-bżonn li jiżdied l-investiment ta' fondi pubbliċi fir-Riċerka u l-Iżvilupp (Research and Development - R&D).

Huma jqisu li sabiex l-UE tibqa' kompetittiva fil-qasam tan-nanoxjenzi u n-nanoteknoloġiji, din għandha bżonn ta' sistema koerenti ta' infrastruttura ta' R&D, li "teħtieġ massa ta' riżorsi konsiderevoli li tiswa ħafna aktar milli jifilħu l-gvernijiet lokali u l-industrija".

Fl-istess ħin, il-Membri jagħrfu l-fatt li ħafna drabi, politiki nazzjonali ta' R&D fuq skala żgħira jkunu f'pożizzjoni aħjar li jirreaġixxu b'mod adegwat għall-opportunitajiet li jinbidlu u għall-iżviluppi tas-suq.

Għalhekk qegħdin iħeġġu lill-Kummissjoni u lill-Istati Membri biex jinfurzaw u jikkoordinaw l-isforzi tagħhom relatati ma' R&D f'dan il-qasam.

Huma ta' l-opinjoni li f'kull Stat Membru għandu jinħoloq "ammont minimu kritiku ta' infrastruttura u ta' xjentisti speċifikament esperti fin-nanoxjenzi u n-nanoteknoloġiji, li jwasslu fl-aħħar mill-aħħar għall-ħolqien f'xi pajjiżi ta' ċentri ta' eċċellenza speċjalizzati" u li jkunu kkoordinati fl-livell ta' l-UE.

Ir-rapport jiġbed ukoll attenzjoni partikolari għan-nanomediċina, li tista' toffri benefiċċi kbar għal dijanjożi bikrija u trattament effettiv ta' mard bħall-kanser, tal-qalb, id-dijabete, l-Alzheimer's u l-Parkinson's.

In-nanoxjenza u s-suq

Il-Kumitat huwa wkoll ta' l-opinjoni li azzjonijiet li jħaffu l-iżvilupp teknoloġiku għandhom ikunu kkumplimentati minn "miżuri ta' politika li jiżguraw il-penetrazzjoni fis-suq ta' teknoloġiji eżistenti".

Għalhekk għandhom jitneħħew ostakoli bħal nuqqas ta' standards u leġiżlazzjoni mhix ċara, li jżommu lura l-adozzjoni tan-nanoteknoloġiji u n-nanoxjenzi Ewropej bla bżonn.

Barra minn hekk, m'għandha tiġi imposta ebda diffikulta' burokratika.

Il-Membri qegħdin juru wkoll dispjaċir dwar il-fatt li l-privattivi għall-invenzjonijiet nanoxjentifiċi u nanoteknoloġiċi fl-Ewropa għadhom qegħdin jiżviluppaw bil-mod.

Għalhekk l-Unjoni Ewropea għandha toħloq sistema ta' monitoraġġ tal-privattivi nanoxjentifiċi u nanoteknoloġiċi immexxija mill-Uffiċċju għall-Privattivi Ewropew.

Barra dan, għandha ssir riforma ġenerali fil-qasam tas-sistema Ewropea għall-privattivi sabiex jitnaqqsu l-ispejjeż tal-privattivi u titjib l-aċċessibilita' tal-privattivi għall-SMEs.

Strateġija responsabbli

Ir-rapport jirrikonoxxi li l-integrazzjoni ta' l-aspetti soċjali, tas-saħħa u tas-sikurezza fl-iżvilupp teknoloġiku tan-nanoxjenzi u n-nanoteknoloġiji hija element essenzjali ta' strateġija responsabbli.

Għalhekk, il-Membri jridu li l-Kummissjoni, l-Istati Membri u l-industrija Ewropea jibdew djalogu effettiv mal-partijiet konċernati kollha, "sabiex l-iżviluppi jitpoġġew mill-ewwel fi triq sostenibbli".

Il-Kumitat huwa tal-fehma li l-evalwazzjoni tar-riskji teknoloġiki għas-saħħa tal-bniedem, għall-konsumaturi, għall-ħaddiema u għall-ambjent għandha ssir matul iċ-ċiklu tal-ħajja kollu tal-prodotti nanoxjentifiċi u nanoteknoloġiċi.

Fost affarijiet oħra, huma jirrikkmandaw li l-listi ta' ingredjenti fil-prodotti għall-konsumatur ikunu jidentifikaw iż-żieda ta' materjal nanopartikuli manifatturat.

Il-Membri jappoġġjaw t-twaqqif ta' kumitati għall-etika li r-rwol tagħhom ikun li jiżguraw li l-pubbliku ikun infurmat b'mod xieraq billi jipprovdu pariri xjentifiċi indipendenti.

Dawn għandhom ukoll jgħinu sabiex jinħoloq klima ta' fiduċja bbażata fuq l-għarfien tar-riskji possibbli u l-benefiċċji assoċjati ma' l-użu ta' l-iskoperti fil-qasam tan-nanoteknoloġiji.

Huma jenfasizzaw ukoll il-fatt li l-applikazzjonijiet u l-użi kollha tan-nanoxjenzi u n-nanoteknoloġiji għandhom ikunu "konformi mal-livell għoli ta' protezzjoni għas-saħħa tal-bniedem, tal-konsumaturi, tal-ħaddiema u ta' l-ambjent stabbiliti mill-Unjoni Ewropea".

L-għoti ta' informazzjoni

Ir-rapport jilqa' l-intenzjoni tal-Kummissjoni li tiżviluppa materjal informattiv xieraq b'lingwi differenti u għal etajiet differenti sabiex titqajjem kuxjenza tal-progress u tal-benefiċċji mistennija minn nanoxjenzi u n-nanoteknoloġiji.

Dan għandu jsir b'kollaborazzjoni mill-qrib ma' l-Istati Membri.

Il-Kumitat qiegħed ukoll iħeġġeġ lill-Kummissjoni tfassal strateġija ta' komunikazzjonijiet sabiex tkabbar il-livell ta' kuxjenza fost il-pubbliku dwar "l-opportunitajiet enormi li toffri n-nanoteknoloġija u sabiex iwarrbu l-biżgħat tagħhom."

Sustanzi ġodda

Il-Membri jitkellmu wkoll dwar il-qafas tal-leġiżlazzjoni l-ġdida tal-Komunita' dwar ir-reġistrazzjoni, l-evalwazzjoni, l-awtorizzazzjoni u r-restrizzjoni tal-kimiċi (REACH).

Huma ta' l-opnjoni li minħabba l-kwalitajiet uniċi tagħhom, in-nanoformi tal-materjali eżistenti għandhom jiġu trattati bħala sustanzi ġodda.

Rapporteur Miloslav RANSDORF GUE/NGL CZ A6-0216/2006 Rapport dwar Nanoxjenzi u nanoteknoloġiji: Pjan ta' azzjoni għall-Ewropa għall-2005-2009 Proċedura: Inizjattiva Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Kontroll baġitarju

Il-kwittanza tal-baġit 2004: pensjonijiet, staff, interpretazzjoni u xiri tal-bini

Il-Kumitat għall-Kontroll tal-Baġit qiegħed jirrikkmanda li l-President tal-Parlament jingħata l-kwittanza għall-baġit tal-PE għas-sena 2004.

Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri ġodda, kif ukoll ix-xiri tal-bini tal-Parlament fi Strasburgu.

Il-Membri fil-Kumitat studjaw mill-qrib il-kwistjoni tax-xiri ta' dan il-bini u kkonkludew li tista' "tkun ħaġa raġonevoli li jitkomplew l-isforzi biex jinxtraw".

Iktar kmieni din is-sena, il-Parlament kien ippospona l-għoti tal-kwittanza wara li nqalgħet kwistjoni dwar il-kiri tal-bini WIC u SDM, għaliex il-belt ta' Strasburgu kienet qiegħda żżom parti mill-kera għaliha.

Il-Kumitat għall-Kontroll tal-Baġit waqqaf Grupp ta' Ħidma informali sabiex jassisti u jagħti parir lir-rapporteur Markus Ferber (EPP-ED, DE) rigward l-allegazzjonijiet li saru dwar l-arranġamenti eżistenti dwar il-kiri u dwar il-possibilta' ta' xiri ta' dan il-bini.

Ir-rapport jgħid li "ma jidher li hemm l-ebda indikazzjonijiet li kien hemm xi azzjonijiet illegali fil-proċess ta' konklużjoni u applikazzjoni tal-ftehimiet ta' kiri u ftehimiet oħra, għalkemm xorta waħda hemm tħassib jekk ġiex rispettat bis-sħiħ il-prinċipju ta' 'immaniġġjar finanzjarju tajjeb' skond ir-Regolament Finanzjarju".

Għalkemm l-Amministrazzjoni tal-Parlament qatt ma vverifikat jekk il-ħlasijiet tal-kera kinux mgħoddija fis-sħiħ lill-proprjetarju tal-bini SCI Erasme, "iżda lanqas qatt ma kienet ġiet infurmata dwar dan mill-belt ta' Strasburgu stess".

Barra minn hekk, ir-rapport jenfasizza li kienet il-belt ta' Strasburgu biss li "kienet taf bl-eżistenza ta' żewġ relazzjonijiet kuntrattwali differenti bejn it-tliet partijiet involuti u l-belt ta' Strasburgu biss kienet konxja mid-differenza taż-żewġ ammonti mill-1981".

Dwar jekk il-profitti magħmula mill-belt ta' Strasburgu permezz ta' dan l-arranġament humiex illegali, ir-rapport jispjega li ma jeżistu "ebda dispożizzjonijiet legali li jipprojbixxu stat jew awtorita' reġjonali jew lokali milli jagħmlu profitt".

Madankollu l-Membri huma tal-fehma "li l-approċċ tal-belt ta' Strasburgu kien wieħed ta' mġieba ħażina… peress illi jmur kontra r-regoli dwar l-ospitalita' lejn istituzzjonijiet internazzjonali"

Il-Kumitat jgħid li qiegħed jippjana li jkompli jeżamina l-politika tal-Parlament tal-bini tal-proprjeta'.

Skema ta' pensjoni volontarja tal-MPE

Il-Kumitat jinnota li f'Novembru 2005, il-fond ta' pensjoni addizzjonali kellu 475 Membru, li ħallsu kontribuzzjoni ta' €948 kull xahar mill-konċessjoni tagħhom għall-ispejjeż ġenerali (terz tat-total), waqt li l-Parlament ħallas €1,896 kull xahar (jiġifieri żewġ terzi tat-total).

Skond il-Membri fil-Kumitat, il-kontribuzzjonijiet tal-MPE għall-iskema ta' pensjoni volontarja għandhom jitħallsu "direttament mid-dħul personali tagħhom minflok mill-konċessjoni parlamentari".

Huma ta' l-opinjoni li t-tnaqqis tal-kontribuzzjonijiet għall-iskema tal-pensjoni mill-konċessjoni għall-ispejjeż ġenerali "tħalli lill-Membri esposti għall-allegazzjonijiet ta' użu ta' fondi pubbliċi għall-ħlas ta' kontribuzzjonijiet għall-pensjoni privata".

Għalhekk il-Bureau tal-Parlament huwa mitlub jipproponi miżuri biex jiżguraw li dawn il-ħlasijiet isiru permezz ta' ħlas dirett.

Barra minn hekk, wara li l-Istatut għall-Membri tal-Parlament Ewropew jidħol fis-seħħ fl-2009, il-fond għall-pensjoni addizzjonali mhux ħa jkun jista' jaċċetta membri ġodda.

Għalhekk qed jiġi propost li jinżammu id-drittijiet akkwistati minn qabel.

L-istaff u l-multilingwiżmu

Ir-rapport qiegħed ukoll jitlob lis-Segretarju Ġenerali tal-Parlament biex jagħmel rapport dwar il-progress li qed isir fir-reklutaġġ ta' staff mill-Istati Membri ġodda sa Diċembru 2006.

Dwar l-ispiża għas-servizzi ta' l-interpretazzjoni, waqt li jenfasizza l-fatt li l-multilingwiżmu huwa wieħed mill-karatteristiċi ta' l-Unjoni Ewropea, il-Kumitat jagħraf li l-vjaġġi frekwenti bejn is-sedi differenti tal-Parlament jikkawżaw spejjeż ogħla f'għadd ta' oqsma differenti ta' l-attività tiegħu, inkluż fl-interpretazzjoni.

Rapporteur Markus FERBER EPP-ED DE A6-0280/2006 Rapport dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004 (II) Proċedura: Baġitarja (Assolvenza/Kwittanza) Dibattitu: 25.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

It-titjib tal-qagħda ekonomika ta' l-industrija tas-sajd

Il-Membri ser jiddiskutu rapport fuq il-komunikazzjoni tal-Kummissjoni dwar it-titjib tal-qagħda ekonomika ta' l-industrija tas-sajd.

Ir-rapporteur Pedro Guerreiro (GUE/NGL, PT) jispjega li din il-komunikazzjoni tipprovdi "stampa relattivament ċara tas-sitwazzjoni ekonomika ta' l-industrija, iżda s-soluzzjonijiet proposti mhumiex biżżejjed u għandhom jiġu kkunsidrati bħala inadegwati".

Ir-rapport jirrikkmanda serje ta' miżuri li għandhom jittieħdu biex titjieb is-sitwazzjoni.

Ir-rapport ifakkar li minkejja l-isforzi magħmula fil-qafas tar-revizjoni tal-Politika Komuni tas-Sajd ta' l-2002, matul dawn l-aħħar għaxar snin l-industrija tas-sajd sabet ruħha taffaċja tnaqqis ta' 35% ta' l-impjiegi, tnaqqis ta' 20% tal-bastimenti u tnaqqis ta' 28% tal-qabdiet tal-ħut.

Għal din ir-raġuni hemm bżonn li jiġu adottati miżuri ta' emerġenza sabiex tiġi appogġata din l-industrija quddiem sitwazzjoni soċjo-ekonomika serja kkawżata miż-żieda fil-prezz taż-żejt dan l-aħħar tliet snin.

Il-Membri fil-Kumitat mhumiex kuntenti bil-fatt li l-komunikazzjoni tal-Kummissjoni waslet dawshekk tard.

Huma ta' l-opinjoni li din għandha "nuqqas ta' viżjoni" u li l-proposti magħmula mhumiex biżżejjed meta wieħed iqis l-iskala u l-serjeta' tal-kriżi li l-industrija tas-sajd għaddejja minnha bħalissa.

Huma jiddeploraw politika li "tieħu vantaġġ mid-deterjorazzjoni soċjo-ekonomika fl-industrija" minħabba ż-żieda kbira fil-prezz taż-żejt u li tfittex li tiskarta bastimenti u li twaqqaf għal kollox l-attivita' tas-sajd.

Għajnuna ta' emerġenza

Rigward il-miżuri li għandhom jittieħdu b'mod immedjat, il-Kumitat jenfasizza l-bżonn li dawn inaqqsu l-instabbilta' għolja tal-prezz taż-żejt għall-industrija.

Għalhekk għandhom jinħolqu fondi ta' garanzija, sabiex il-Komunita' tkun tista' tiggarantixxi l-istabbilta' tal-prezz taż-żejt u l-għoti ta' ħlas ta' kumpens tranżitorju għall-intrapriżi tas-sajd affetwati.

Il-Membri jridu li l-Kummissjoni tikkunsidra l-kriżi attwali marbuta mal-prezz taż-żejt bħala "ċirkustanza mhux mistennija" u għalhekk għandha tingħata għajnuna ta' emerġenza fuq perjodu ta' tnax-il xahar.

Il-Membri huma diżappuntanti dwar il-fatt li l-Kummissjoni qed talloka biss massimu ta' €30,000 għall-għajnuna, waqt li l-industrija u l-amministrazzjonijiet ta' ħafna Stati Membri talbu li l-ammont ta' għajnuna bħal din tiżdied għal €100,000.

Barra minn hekk, il-Membri jqisu li r-riżorsi finanzjarji allokati għall-industrija tas-sajd fil-qafas finanzjarju 2007-2013 m'humiex biżżejjed.

Tibdil u mmodernizzar tal-flotta

Il-Kumitat qiegħed jinsisti fuq il-ħtieġa għall-Fond Ewropew għas-Sajd li jkompli jagħti għajnuniet għat-tiġdid u l-immodernizzar tal-flotta tas-sajd - b'mod partikolari għat-tibdil ta' magni, għal raġunijiet ta' sikurezza, ħarsien ta' l-ambjent jew għall-effiċjenza taż-żejt.

Dan għandu japplika partikolarment għas-sajd fuq skala żgħira viċin il-kosta u sajd artiġjanali, u għat-tibdil ta' bastimenti li għandhom iktar minn 20 sena li m'għadhomx joperaw minħabba raġunijiet ta' sikurezza.

Sajd viċin il-kosta

Ir-rapport qiegħed jitlob lill-Kummissjoni tagħraf in-natura speċifika tas-sajd fuq skala żgħira viċin il-kosta u tas-sajd artiġjanali fil-qafas tal-Politika Komuni tas-Sajd.

Din hija mistienda tanalizza safejn l-istrumenti attwali huma adegwati biex ilaħħqu mal-bżonnijiet ta' l-industrija, u jadattaw ruħhom għalihom skond il-bżonn.

Barra minn hekk, il-Kummissjoni qiegħda tiġi mitluba tippreżenta proposta maħsuba biex toħloq programm Komunitarju ta' appoġġ għas-sajd fuq skala żgħira viċin il-kosta u għas-sajd artiġjanali.

Dan għandu jgħin biex jikkoordina azzjonijiet u biex jgħaddi fondi minn strumenti oħra eżistenti sabiex ilaħħqu mal-problemi speċifiċi li din it-taqsima ta' l-industrija qed taffaċja.

Kummerċjalizzazzjoni

Il-Membri jilqgħu l-fatt li l-Kummissjoni mistennija tniedi evalwazzjoni komprensiva ta' l-Organizzazzjoni Komuni tas-Suq tas-Sajd għall-prodotti tal-ħut u jenfasizzaw l-ħtieġa għal reviżjoni ambizzjuża sabiex tittejjeb il-kummerċjalizzazzjoni tal-ħut u tal-prodotti tal-ħut filwaqt li jissaħħaħ il-valur miżjud.

Huma wkoll ta' l-opinjoni li l-Fondi Strutturali għandhom jikkontribwixxu għall-modernizzazzjoni u l-ħolqien ta' infrastrutturi għall-kummerċjalizzazzjoni għall-industrija tas-sajd.

Fl-istess ħin, il-Kumitat jappoġġja l-inizjattiva li tintroduċi kodiċi ta' etika fuq il-kummerċ tal-prodotti tal-ħut fl-Unjoni Ewropea.

Sostenibbiltà tar-riżorsi

Il-Kumitat jagħraf il-bżonn li jintlaħaq bilanċ bejn is-sitwazzjoni soċjo-ekonomika u s-sostenibbilta' ambjentali.

Għalhekk hemm bżonn li jiġi attivat mekkaniżmu li jissussidja jew li jikkumpensa s-sajjieda li ġew affetwati mill-konsegwenzi ekonomiċi u soċjali tal-programmi għar-rikostruzzjoni ta' l-istokks tal-ħut u miżuri oħra.

Fl-istess ħin, dan il-mekkaniżmu għandu jinforza l-ħarsien ta' l-ekosistemi fir-reġjuni l-aktar żvantaġġati.

Rapporteur Pedro GUERREIRO GUE/NGL PT A6-0266/2006 Rapport dwar "it-titjib tal-qagħda ekonomika ta' l-industrija tas-sajd" Proċedura: Inizjattiva Dibattitu: 27.09.06

-//EP//TEXT IM-PRESS 20060829BRI10137 FULL-TEXT DOC XML V0//MT

Żvilupp u koperazzjoni

Ir-rwol tal-midja fil-pajjiżi li għadhom qegħdin jiżviluppaw

Il-Membri ser jiddiskutu rapport li jagħraf ir-rwol importanti tal-midja f'pajjiżi li għadhom qegħdin jiżviluppaw fit-trasparenza, fir-responsabilita' governattiva u fl-iskrutinju pubbliku ta' dawk fil-poter li jieħdu d-deċiżjonijiet.

Dan għaliex il-mdija tenfasizza nuqqasijiet fil-politika, amministrazzjoni ħażina mill-uffiċjali pubbliċi, korruzzjoni fil-ġudikatura u skandali fis-settur korporattiv.

F'dawn il-pajjiżi, ir-radju u t-televiżjoni huma ħafna iktar mifruxa milli huma t-telefowns jew l-Internet u huma ħafna iktar effettivi mill-gazzetti.

Għalhekk, permezz tar-rapport imħejji minn Emmanouil Mavrommatis (EPP-ED, EL) fi ħdan il-Kumitat għall-Iżvilupp, il-Membri qegħdin jistiednu lill-Kummissjoni biex tappoġġja u tagħmel iktar enfasi fuq programmi fil-qasam tal-midja li se jgħinu biex:

- jittejjeb l-aċċess għall-informazzjoni għal gruppi speċifiċi fis-soċjeta', bħan-nisa, il-minoranzi żgħażagħ, refuġjati interni u persuni b'diżabilita',

- jiżviluppa l-pluraliżmu fil-midja,

- jitħarrġu ġurnalisti fil-qasam tar-radju u ta' l-istampa, b'kollaborazzjoni ma' organizzazzjonijiet tal-Ġnus Magħquda u organizzazzjonijiet internazzjonali tal-ġurnalisti.

- jiżvilupaw kampanji pubbliċi ta' l-informazzjoni sabiex jiżdied l-għarfien ta' udjenzi indirizzat bil-ħsieb;

- jżidu l-effettività ta' l-għajnuna umanitarja;

Għalhekk, il-Membri jilqgħu avvenimenti bħall-jiem Ewropej għall-iżvilupp, il-Kungress Dinji dwar il-Komunikazzjoni għall-Iżvilupp li se jsir f'Ruma bejn il-25 u s-27 ta' Ottubru 2006, l-għoti tal-Premju Lorenzo Natali bħala għajnuna lill-ġurnalisti li jirrappurtaw fuq id-drittijiet tal-bniedem u d-demokrazija fil-pajjiżi li għadhom qed jiżviluppaw, kif ukoll iż-żjarat minn ġurnalisti għat-tiftix tal-fatti jew sabiex josservaw elezzjonijiet.

Il-Kumitat qiegħed jagħmel appell sabiex f'każijiet ta' kunflitt, il-Kummissjoni żżid l-appoġġ finanzjarju lill-midja indipendenti.

Il-Membri qegħdin jenfasizzaw ukoll ir-rwol tal-midja fl-edukazzjoni tan-nies f'pajjiżi li għadhom qed jiżviluppaw, b'mod speċjali rigward il-kura tas-saħħa (is-saħħa sesswali u riproduttiva, il-malarja, eċċ), l-impjiegi, l-agrikoltura, il-kummerċ, u s-sostenibilita' ambjentali.

Rapporteur Emmanouil MAVROMMATIS EPP-ED GR A6-0264/2006 Rapport dwar il-midja u l-iżvilupp Proċedura: Inizjattiva Dibattitu: 28.09.06


Il-President tal-Liberja Ellen Johnson Sirleaf se tindirizza lill-MPE

Relazzjonijiet esterni

L-ewwel president mara fl-Afrika, Ellen Johnson Sirleaf mill-Liberja, se tindirizza lill-MPE nhar it-Tlieta f'nofsinhar.

Ir-rebbieħa ta' l-elezzjoni ta' Novembru 2005 bi kważi 60% tal-voti, ġiet eletta fuq il-prinċipji tal-paċi u l-istabbiltà, wara 14-il sena ta' gwerra ċivili.

Fid-diskors inawgurali tagħha f'Jannar, l-omm ta' erbgħa li għandha 67 sena qalet lill-poplu tal-Liberja li l-vot tagħhom kien "vot għall-fejqan u għat-tmexxija."

Il-problemi li qiegħda tiffaċċja s-Sinjura Sirleaf u l-"Partit għall-Unità" tagħha huma kbar: Kważi 80% tat-3 miljun abitant huma bla xogħol u qegħdin jgħixu taħt il-linja tal-faqar.

Wara snin fi gwerra, ħafna mill-popolazzjoni tinsab mhux f'postha u ġġorr il-marki tal-kunflitt.

Il-Liberja għadha qegħda tirkupra mit-tmexxija ta' Charles Taylor li mexxa l-pajjiż bħal kmandant militari fis-snin 90.

It-tmexxija tiegħu kebbset ir-ribeljonijiet u l-vjolenza bħalma għamel l-indħil tiegħu fil-gwerra ċivili li kien hemm fil-pajjiż ġar, Sierra Leone.

Issa jinsab għaddej ġuri hemm, akkużat b'delitti kontra l-umanità.

Il-President tal-Parlament Ewropew Josep Borrell laqa' bil-ferħ l-arrest tiegħu u qal li din hija rebħa fil-"ġlieda kontra l-impunità tal-kriminali tal-gwerra".

Is-Sinjura Sirleaf rebħet ir-reputazzjoni ta' "Mara tal-Ħadid" billi ħarġet għall-elezzjonijiet Presidenzjali ta' l-1997 kontra Taylor.

Bħala l-ewwel Ministru tal-Finanzi mara, ġiet arrestata u eżiljata wara kolp ta' stat militari fl-1980.

Aktar tard hija ħadmet għall-Programm ta' Żvilupp tal-Ġnus Magħquda.

Issorprendiet lil bosta fit-tieni rawnd ta' l-elezzjonijiet ta' Novembru 2005 billi rebħet lill-eks plejer tal-futbol George Weah.

Is-Soċjalista Franċiża Marie-Arlette Carlotti mexxiet id-delegazzjoni ta' MPE li mmonitorjat il-votazzjoni "paċifika u ġestita tajjeb".

Wara qalet, "il-poplu tal-Liberja bagħat sinjal qawwi lill-mexxejja tal-pajjiż.

Huwa f'idejn dawn in-nies… li ma jiddisappuntawx lill-popolazzjoni."

Fil-preżent, l-għajnuna ta' l-UE lil-Liberja hija ta' €130 miljun u hija ffokata fuq l-iżvilupp, l-edukazzjoni u t-teħid lura tar-refuġjati lejn darhom.

Il-Liberja hija membru tal-ftehim UE-AKP (Stati Afrikani, tal-Karibew u tal-Paċifiku) li jkopru l-kummerċ u l-iżvilupp.

L-AKP u l-UE għandhom fergħa Parlamentari li tiltaqa' darbtejn fis-sena sabiex il-MP ikunu jistgħu jiddiskutu kwistjonijiet internazzjonali.

Il-President tal-Liberja hija waħda mit-tliet nisa Presidenti li ltaqgħu jew se jiltaqgħu mal-MPE fi Strasburgu.

Aktar kmieni dan ix-xahar, Tarja Halonen tal-Finlandja indirizzat il-Plenarja u l-mexxej il-ġdid taċ-Ċile Michelle Bachelet ukoll ġiet mistiedna fil-PE.

Ara lil Ellen Johnson Sirleaf titkellem Live fuq "EP Live" nhar it-Tlieta f'nofsinhar.

20060921STO10852 EP Live Riżoluzzjoni tal-Parlament Ewropew dwar il-Qorti Speċjali għal Sierra Leone: il-każ ta' Charles Taylor Is-sit tal-Kummissjoni Ewropea


Imħabbra n-nominati għall-premju Sakharov 2006: "Dawk kollha li jiġġieldu għall-ostaġġi maħtufa fil-Kolombja", Milinkevich u Tueni

Drittijiet tal-bniedem

Il-Kumitat għall-Affarijiet Barranin u dak għall-Iżvilupp għażlu t-tliet nominati għall-Premju Sakharov 2006 matul laqgħa konġunta.

Kull sena l-Parlament Ewropew jagħti dan il-premju lil individwi u organizazzjonijiet li jiġġieldu favur il-ħarsien tad-drittijiet tal-bniedem u kontra l-intolleranza.

It-tliet nominati huma (f'ordni alfabetika):

- Fil-Kolombja: dawk kollha li jiġġieldu għall-ostaġġi maħtufa , rappreżentati minn Ingrid Betancourt u l-Fondazzjoni Pais Libre (nominazzjoni konġunta);

- Alexander Milinkevich, mexxej ta' l-oppożizzjoni fil-Belarus u ex-kandidat presidenzjali li kien intbagħat il-ħabs għal 15-il jum wara li ħa sehem f'demostrazzjoni mhux awtorizzata f'Minsk;

- Ghassan Tueni , ġurnalist u diplomatiku mil-Libanu, li ġie nnominat għall-premju Sakharov b'tifkira ta' numru ta' personaġġi Lebaniżi li ġew maqtula: Rafiq Hariri, Basil Fuleihane, Samir Kassir, George Haoui u Gebrane Tueni.

Il-Parlament Ewropew ilu mill-1988 jagħti l-Premju Sakharov kull sena b'tifkira ta' Andrei Sakharov (1921-1989), espert tal-fiżika Russu li żviluppa l-bomba ta' l-idroġenu u li fl-1970 waqqaf kumitat għall-ħarsien tad-drittijiet tal-bniedem u tal-vittmi politiċi.

L-isforzi tiegħu ġew onorati fl-1975 meta ngħata l-Premju Nobel għall-Paċi.

F'Ottobru, il-Konferenza tal-Presidenti għandha tagħżel ir-rebbieħ tal-Premju Sakharov ta' din is-sena.

Il-premju għandu jingħata matul is-seduta plenarja ta' Diċembru mill-President tal-Parlament Ewropew Josep Borrell.


Arja iktar nadifa permezz ta' objettivi iktar ambizzjużi u iktar flessibilita'

Kull sena, iktar minn 360,000 persuna titlef ħajjitha b'mod prematur minħabba mard relatat mat-tniġġis ta' l-arja fl-UE, b'mod speċjali fl-agglomerazzjonijiet kbar u fiż-żoni industrijali.

Il-Parlament irid objettivi iktar ambizzjużi għall-kwalita' ta' l-arja fl-Ewropa.

Fl-istess ħin, il-Membri insistew li jkun hemm ukoll iktar flessibilita' sabiex l-Istati Membri jingħataw aktar ċans biex jadattaw għal leġiżlazzjoni iktar stretta.

F'Settembru 2005, il-Kummissjoni ħarġet proposta għal strateġija tematika bl-għan li sa l-2020, in-numru ta' mwiet jonqos b'40%, meta pparagunat mas-sena 2000.

Fl-istess ħin, ħarġet ukoll proposta għal direttiva ġdida dwar ir-reviżjoni tal-leġiżlazzjoni rigward il-kwalita' ta' l-arja u dwar strateġija tematika kontra t-tniġġis ta' l-arja.

Din il-proposta tinkludi xi kwistjonijiet tekniċi adattati għall-progress xjentifiku li sar, kif ukoll limiti għall-konċentrazzjoni massima ta' partiċelli żgħar ħafna jew trab atmosferiku li huma ta' ħsara kbira għas-saħħa tal-bniedem.

S'issa għadu ma jeżisti l-ebda regolament dwar dawn il-partiċelli, magħrufa bħala PM2.5.

Iż-żewġ rapporti li ġew adottati jittrattaw dawn iż-żewġ proposti tal-Kummissjoni, li jagħmlu parti mis-sitt programm ta' azzjoni għall-ambjent adottat mill-Parlament u mill-Kunsill fl-2002.

Direttiva dwar il-kwalita' ta' l-arja

Ir-rapport imħejji minn Holger Krahmer (ALDE, DE) fi ħdan il-proċedura ta' kodeċiżjoni dwar id-direttiva dwar il-kwalita' ta' l-arja kien adottat b'571 vot favur, 43 kontra u 18-il astensjoni.

Il-Parlament għamel sejħa għal objettivi iktar ambizzjużi minn dawk proposti mill-Kummissjoni rigward it-tnaqqis tal-konċentrazzjoni massima ta' sustanzi li jniġġsu, b'mod speċjali partiċelli żgħar ħafna jew trab atmosferiku magħruf bħala PM2.5.

Dawn iż-żewġ sustanzi huma ta' l-iktar periklu għas-saħħa tal-bniedem.

Madankollu, ir-rapport jagħmel sejħa għal iktar flessibilita' biex jintlaħqu dawn l-objettivi, ħalli l-Istati Membri bi problemi biex jissodisfaw il-kriterji jingħataw iktar ċans jadattaw.

Il-Parlament jrid li jkun hemm iktar flessibilita' dwar iż-żmien li jingħata sabiex jintlaħqu l-objettivi iżda għandu jkun hemm ukoll iktar salvagwardji sabiex ikun żgurat li l-Istati Membri jieħdu l-miżuri meħtieġa biex jitnaqqas it-tniġġis.

Għalhekk, meta jingħata iktar ċans lil ċerti żoni jew agglomerazzjonijiet, ikollu jiġi pprovdut pjan nazzjonali li juri għala l-limiti ma ġewx rispettati u x'miżuri ser jittieħdu sabiex fil-futur jibdew jikkonformaw.

B'hekk, skond is-Sur Krahmer, għandu jintlaħaq bilanċ bejn miżuri stretti għall-protezzjoni tas-saħħa u l-flessibilita' li hemm bżonn fuq livell nazzjonali, b'mod partikolari fil-każ ta' dawk ir-reġjuni fejn it-tniġġis jasal minn pajjiżi ġirien tagħhom.

Id-direttiva għandha l-għan li tieħu post id-direttiva qafas eżistenti dwar il-kwalita' ta' l-arja u d-direttivi li joħorġu minnha sabiex tiġi simplifikata l-leġiżlazzjoni waqt li l-aspetti tekniċi tagħha jiġu adattati skond l-aħħar skoperti xjentifiċi.

Dettalji tekniċi

Il-Parlament irid inaqqas il-konċentrazzjoni massima ta' l-ikbar partiċelli, magħrufa bħala PM10 għal medja ta' 33 μg/m3 fis-sena mill-2010.

Il-Kummissjoni kienet ipproponiet li l-limitu jkun ta' 40 μg/m3.

Dwar il-valur limitu ta' konċentrazzjoni ta' 50 μg/m3 kull ġurnata, il-Kummissjoni pproponiet li dan ma għandux jinqabeż aktar minn 35 darba fis-sena.

Madankollu l-Parlament hu ta' l-opinjoni li għandu jkun hemm iktar flessibilita'.

Għalhekk, sakemm din il-kundizzjoni ma tkunx tista' tiġi sodisfatta minħabba karatteristiċi speċifiċi għall-post, bħal kundizzjonijiet tal-klima ħżiena, kundizzjonijiet ġeografiċi jew tniġġis transkonfinali sinifikanti, l-Istati Membri għandhom ifasslu n-numru eżatt ta' ġranet fejn l-valur ta' limitu jista' jinqabeż, sa massimu ta' 55 ġurnata.

Rigward il-partiċelli żgħar (PM2.5), li jagħmlu l-iktar ħsara lill-pulmuni tal-bniedem, il-Membri huma ta' l-opinjoni li meta wieħed jikkunsidra l-livell preżenti ta' għarfien xjentifiku, għadu kmieni wisq biex jiġu deċiżi valuri limiti.

Għalhekk qegħdin jissuġġerixxu li għalissa tiġi stabbilita mira li tkun torbot inqas u li tkun ta' valur iktar baxx minn dak li ġie propost mill-Kummissjoni (20 μg/m3 mill-2010 minflok 25 μg/m3).

Imbagħad il-valur ta' 20 μg/m3 għandu jiġi stabbilit bħala valur limitu li jorbot wara r-reviżjoni tad-direttiva li hija ppjanata għall-2015.

Ir-rapport jagħmel sejħa għal iktar flessibilita' billi jkun hemm il-possibilta' ta' derogazzjoni temporanja ta' erba' snin minn mindu tidħol fis-seħħ id-direttiva, għal dawk iż-żoni jew agglomerazzjonijiet li ma jirnexxilhomx jissodisfaw il-kriterji dwar is-sustanzi li jniġġsu.

Fil-każ tal-PM10 u PM2.5, l-Istati Membri għandu wkoll ikollhom il-possibilta' li jestendu l-iskadenza għall-konformita' mar-regoli b'sentejn oħra.

Madankollu dawk l-Istati kkonċernati għandhom jispjegaw il-kawżi għall-qabża tal-limiti ta' konċentrazzjoni ta' dawn is-sustanzi wara l-ewwel ħames snin ta' derogazzjoni.

Għandhom ukoll juru liema miżuri ser jittieħdu sabiex jintlaħqu l-valuri ta' limitu fil-perjodu addizzjonali.

Il-Membri jixtiequ li jkun hemm ukoll flessibilita' fuq il-mira li jitnaqqas l-esponiment kollettiv tal-popolazzjoni għal dawn il-partiċelli b'20% sa l-2020 billi jiġi stabbilit tnaqqis perċentwali skond il-livelli ta' konċentrazzjoni fl-Istati Membri differenti.

Huma jridu wkoll li l-Istati Membri jieħdu miżuri biex inaqqsu t-tniġġis ta' l-arja, b'mod speċjali, l-introduzzjoni ta' standards għal impjanti ta' kombustjoni u għall-installazzjonijiet domestiċi li jsaħħnu, kif ukoll għal vetturi heavy duty .

Għandhom jittieħdu wkoll miżuri koordinati fil-livell ta' l-UE sabiex iħeġġu lis-sidien tal-vapuri biex inaqqsu l-emmissjonijiet.

Strateġija kontra t-tniġġis ta' l-arja

Il-Parlament adotta wkoll ir-rapport imħejji minn Dorette Corbey (PES, NL) dwar strateġija tematika tal-Komunita' kontra it-tniġġis ta' l-arja b'563 vot favur, 19 kontra u 47 astensjoni.

Dan jagħmel sejħa għal objettivi iktar ambizzjużi għat-tnaqqis tal-konċentrazzjoni ta' l-ossidi tan-nitroġenu (NOx), taħlit organiku mhux stabbli, u partiċelli żgħar (PM2.5).

Il-Membri jridu wkoll li jibda jingħata iktar każ ta' l-oriġini tat-tniġġis, inkluż l-agrikultura u t-tbaħħir.

Dan ir-rapport ukoll jitlob limiti iktar stretti waqt li jingħata iktar ċans lil dawk l-Istati Membri li jkunu ħadu l-miżuri possibbli kollha u xorta jibqa' jkollhom problemi biex jissodisfaw il-kriterji.

Proċedura: Kodeċiżjoni / Inizjattiva Dibattitu: 25.09.06

20060922IPR10875 Rapport dwar il-kwalita' ta' l-arja fl-Ewropa (Krahmer) Rapport dwar l-istrateġija tematika dwar it-tniġġis ta' l-arja (Corbey)


Strateġija tematika dwar l-ambjent urban

Skond il-Membri tal-Parlament Ewropew, għalkemm 80% tal-popolazzjoni Ewropea tgħix fl-ibliet, il-ħtiġijiet u l-interessi tagħha mhux dejjem ikunu rappreżentati b'mod xieraq fil-fondi, fil-proġetti, fl-inizjattivi u fl-istrateġiji ta' l-Unjoni Ewropea.

Għalhekk ġie adottat rapport dwar l-Istrateġija Tematika dwar l-Ambjent Urban bil-mira li tikkontribwixxi għall-prestazzjoni ambjentali ġenerali ta' l-ibliet fl-Ewropa.

Ir-rapport imħejji minn Gyula Hegyi (PES, HU), adottat b'448 vot favur, 49 kontra u 110 astensjoni, jgħid li l-Istrateġija Tematika għandha tnaqqas il-burokrazija, iżżid l-effiċjenza ta' l-implimentazzjoni tal-politika ambjentali u tinkoraġġixxi l-ippjanar ambjentali fil-livell lokali fuq perjodu ta' żmien twil.

Il-Kummissjoni għandha tikkopera ma' l-awtoritajiet nazzjonali biex tinkoraġġixxi lil kull agglomerazzjoni li jkollha popolazzjoni ta' aktar minn 100,000 ruħ, biex tniedi Pjan ta' Mmaniġġjar Sostenibbli Urban ( Sustainable Urban Management Plan - SUMP) u Pjan ta' Trasport Urban Sostenibbli ( Sustainable Urban Transport Plan - SUTP).

Peress li fil-passat, miżuri volontarji ma kinux effettivi, il-Membri huma wkoll ta' l-opinjoni li din il-liġi għandha tinkludi skadenzi ċari u miri li jorbtu stipulati fil-livell lokali u fil-livell Ewropew.

Dwar il-pjan SUMP, il-Parlament huwa tal-fehma li dan għandu, fost affarijiet oħra, jikkunsidra pjanijiet eżistenti ta' l-immaniġġjar ta' l-iskart, mapep ta' l-istorbju u pjanijiet ta' azzjoni, pjanijiet jew programmi lokali dwar it-tniġġis ta' l-arja, kif ukoll pjanijiet jew programmi lokali ambjentali.

Il-pjan SUTP għandu jinkludi l-mezzi li bihom l-awtoritajiet lokali jkunu jistgħu jippromwovu t-trasport pubbliku u kollettiv, l-iżvilupp ta' infrastruttura għal dan it-tip ta' trasport, għaċ-ċikliżmu u għall-mixi, u jinkoraġġixxu l-iżvilupp ta' sistemi integrati ta' prezzijiet u biljetti għall-P+R ( Park and Ride ).

Il-Membri fakkru wkoll li t-tniġġis ta' l-arja huwa kawża prinċipali tal-problemi tas-saħħa fl-UE u jqisu l-użu ta' modi ta' trasport u teknoloġiji li ma jagħmlux ħsara lill-ambjent bħala fattur ewlieni fil-kisba ta' ambjent urban aktar nadif.

Għalhekk ir-rapport jenfasizza li dawk l-ibliet b'livell ta' tniġġis għoli fl-arja għandhom jindirizzaw l-użu ta' vetturi individwali, li dejjem jiżdied, permezz ta' restrizzjonijiet fuq il-parkeġġ u nollijiet fuq il-konġestjoni.

Barra minn hekk, il-MPE ipproponew li matul il-perjodu 2002-2012 l-Istati Membri jikkoperaw ma' l-awtoritajiet lokali, sabiex jagħmlu sforzi ħalli jiksbu ċaqlieq ta' mill-anqas 5% fil-kilometraġġ għal kull passiġġier fil-qalba tal-belt permezz ta' l-użu ta' metodi ta' trasport sostenibbli, bħat-trasport pubbliku u ċ-ċikliżmu.

Il-Membri stiednu lill-Kummissjoni biex tipproponi mira fi ħdan l-iżvilupp urban, għal żoni ħodor per capita , waqt li jitniedu proġetti li jillimitaw l-iżvilupp f'żoni agrikoli u li jippromowtjaw dawk f'żoni abbandunati.

Barra minn hekk, għandu jiġi mħeġġeġ iż-żriegħ ta' siġar fit-toroq u t-tfassil ta' aktar spazju b'veġetazzjoni.

Sabiex ikun evitat it- tniġġis li jinħoloq lokalment, ir-rapport jappoġġa wkoll il-promozzjoni tal-formazzjoni tal-kompost minflok il-ħruq ta' l-iskart, waqt li għandha tingħata aktar attenzjoni biex ikunu evitati u mneħħija il-ħmieġ, l-iskart, il-graffiti, il-ħmieġ ta' l-annimali u l-istorbju żejjed mis-sistemi ta' mużika domestiċi u tal-vetturi.

It-test adottat jenfasizza wkoll l-importanza li sseħħ rinnovazzjoni ta' pajpijiet ta' l-ilma qodma u ta' sistemi tad-drenaġġ fl-ibliet.

Barra minn hekk, ġie propost li jiġu allokati finanzi mill-UE sabiex isir t-tagħmir mill-ġdid ta' bini u kwartieri.

Proċedura: Inizjattiva Dibattitu: 25.09.06

20060922IPR10876 Rapport dwar l-istrateġija tematika dwar l-ambjent urban


Mobilita' għall-istudenti u tagħlim tul il-ħajja għall-adulti

Edukazzjoni

Il-Parlament adotta serje ta' rapporti dwar l-edukazzjoni fl-Unjoni Ewropea.

Fost affarijiet oħra, il-MPE laqgħu il-proposta tal-Kummissjoni li ssir Karta Ewropea ta' Kwalita' favur il-Mobilita' fil-qasam ta' l-edukazzjoni, u għamlu appell għall-implimentazzjoni ta' strateġiji nazzjonali fil-qasam tat-tagħlim tul il-ħajja.

Il-kwalita' tal-mobilita'

Il-Parlament qabel mal-Kummissjoni u l-Ministri ta' l-Edukazzjoni fil-Komunita' dwar il-fatt li wasal iż-żmien li tkun introdotta Karta Ewropea ta' Kwalita' favur il-Mobilita' fil-qasam ta' l-edukazzjoni.

S'issa iktar minn miljun student mar jgħix fi Stat Membru differenti għal skop ta' studju.

Il-MPE adottaw pakkett ta' emendi ta' kompromess miftiehem mal-Kunsill u l-Kummissjoni bl-għan li l-proċedura leġiżlattiva tingħalaq fl-ewwel qari tal-proċedura ta' kodeċiżjoni.

Permezz ta' l-adozzjoni ta' dan ir-rapport li kien imħejji minn Christa Prets (PES, DE), it-tliet istituzzjonijiet irrikkmandaw li l-Istati Membri jadottaw u jippromwovu l-użu tal-Karta Ewropea ta' Kwalità favur il-Mobilita' u li din tiġi wżata mill-Aġenziji Nazzjonali u minn organizzazzjonijiet oħrajn li jaħdmu fil-qasam tat-taħriġ, l-edukazzjoni u l-mobilita'.

Huma tal-fehma li dawn il-programmi fil-qasam ta' l-edukazzjoni jgħinu biex jiżviluppa sens ta' ċittadinanza Ewropea attiva.

Barra minn hekk, il-mobilita' tmexxi 'l quddiem il-koeżjoni ekonomika, soċjali u reġjonali, sabiex l-Ewropa tkun tista' ssir l-aktar ekonomija innovattiva u kompetittiva bbażata fuq l-għarfien.

Il-Karta Ewropea fiha għaxar linji gwidi prattiċi li jkopru l-perjodu minn qabel it-tluq, matul iż-żjara u wara r-ritorn ta' l-istudent.

Dawn jirreferu għal sorsi ta' gwida u informazzjoni, pjanijiet ta' tagħlim, preparazzjoni ġenerali, personalizzazzjoni, aspetti lingwistiċi, appoġġ loġistiku u monitoraġġ.

Il-Karta għandha tgħin biex jiżdiedu l-iskambji, jitħaffef l-għarfien tal-perjodi dedikati għall-edukazzjoni jew għat-taħriġ, kif ukoll l-għarfien tat-titoli u tal-kwalifiki.

Barra minn hekk, għandha tistabbilixxi fiduċja reċiproka sabiex titjieb u tissaħħaħ il-koperazzjoni bejn l-awtoritajiet, l-organizzazzjonijiet u l-partijiet kollha interessati fil-mobilita'.

Għandu jsir pjan ta' tagħlim minn qabel, b'enfasi partikolari fuq il-preparazzjoni lingwistika.

Dan għaliex il-kapaċitajiet lingwistiċi huma importanti għal tagħlim effettiv, għal komunikazzjoni bejn il-kulturi u għal dak li jkun jifhem aħjar il-kultura tal-pajjiż ospitant.

Ġie mitlub ukoll li tingħata attenzjoni għall-bżonnijiet speċifiċi ta' persuni b'diżabilita' u gruppi żvantaġġati.

It-test adottat jirrikmanda li tingħata għajnuna loġistika adegwata, bħal informazzjoni u assistenza li tikkonċerna arranġamenti ta' l-ivvjaġġar, l-assigurazzjoni, il-permessi għar-residenza jew ix-xogħol, is-sigurta' soċjali, il-possibilta' li jsiru trasferimenti ta' għotjiet u self tal-gvern mill-pajjiżi ta' l-oriġini għall-pajjiż ospitant, l-akkomodazzjoni, kif ukoll kwistjonijiet ta' sigurta'.

B'hekk l-organizzazzjoni ospitanti għandhom jgħinu fl-integrazzjoni effettiva ta' l-istudenti u jservu ta' punt ta' kuntatt biex dawn ikunu jistgħu jakkwistaw assistenza kontinwa.

Aktar tagħlim tul il-ħajja għall-adulti

Il-kunċett ta' tagħlim tul il-ħajja fl-UE beda miexi sew iżda in-numru ta' adulti li jieħdu sehem fi programmi ta' tagħlim tul il-ħajja għadu baxx.

Għalhekk l-Istati Membri kollha għandhom jibdew jimplementaw strateġiji nazzjonali f'dan il-qasam b'mod urġenti.

Għal darb'oħra, il-MPE adottaw pakkett ta' emendi ta' kompromess bejn ir-rappreżentanti tal-Parlament, il-Kunsill u l-Kummissjoni sabiex din il-proċedura tkun tista' tingħalaq fl-ewwel qari tal-proċedura ta' kodeċiżjoni.

Il-proposta tal-Kummissjoni dwar il-kompetenzi ewlenin fil-kuntest ta' tagħlim tul il-ħajja tagħti prijorita' lil dawk li jitilqu mill-iskola kmieni, persuni b'diżabilita', nies bla xogħol għal żmien twil, dawk b'livell baxx ta' kapaċitajiet bażiċi, in-nisa u l-anzjani.

Permezz ta' l-adozzjoni tar-rapport imħejji minn Helga Trüpel (Greens/EFA, DE), il-Membri laqgħu l-ħolqien ta' qafas Ewropew ta' referenza għal tmien kompetenzi ewlenin, sabiex iċ-ċittadini ta' l-UE jkollhom strument li bih ikunu jistgħu jadattaw għal suq tax-xogħol li dejjem jiżviluppa f'soċjeta' bbażata fuq l-għerf.

L-għanijiet prinċipali ta' dan il-qafas ta' referenza huma li jkunu identifikati l-kompetenzi ewlenin neċessarji għal twettiq personali, ċittadinanza attiva, koeżjoni soċjali u possibilta' ta' impjieg.

It-tmien kompetenzi jinkludu il-komunikazzjoni f'ilsien il-pajjiż tal-persuna kkonċernata kif ukoll f'ilsna barranin, il-matematika, ix-xjenza u t-teknoloġija, il-kompetenza diġitali, kif ukoll il-kompetenzi soċjali u ċiviċi.

Ġew ukoll enfasizzati kwistjonijiet oħrajn bħall-bżonn ta' għerf dwar avvenimenti kontemporanji, kif ukoll sens ta' inizjattiva u ta' intraprenditorija.

L-għerf u l-espressjoni kulturali huma bżonnjużi għaliex "għarfien sod tal-kultura proprja u sens ta' identita' qawwi jistgħu jkunu l-bażi għar-rispett u għal attitudni miftuħa għad-diversita' ta' l-espressjoni kulturali".

L-Istati Membri għandhom jiżguraw li sat-tmiem ta' l-edukazzjoni u t-taħriġ inizjali tagħhom, iż-żgħażagħ ikunu żviluppaw biżżejjed il-kompetenzi ewlenin ħalli jkunu preparati għall-ħajja adulta.

Barra dan, l-adulti għandhom ikunu jistgħu jiżviluppaw u jaġġornaw dawn il-kompetenzi matul ħajjithom.

Dwar l-Istrateġija ta' Liżbona, ir-rapport adottat jisħaq ukoll dwar il-bżonn li fl-UE tintlaħaq medja tar-rata ta' l-impjegar ta' 70% b'mod ġenerali, waqt li fost in-nisa din tkun ta' mill-inqas 60%.

Proċedura: Kodeċiżjoni Dibattitu: 25.09.06

20060922IPR10878 Rapport dwar mobbiltà transnazzjonali fi ħdan il-Komunità għall-finijiet ta' edukazzjoni u taħriġ: Karta Ewropea ta' Kwalità favur il-Mobilità (Prets) Rapport dwar il-kompetenzi ewlenin għat-tagħlim matul il-ħajja (Trüpel)